Orang Yang Suka Bergaduh di Internet Mempunyai Masalah Emosi

Dalam zaman dunia sosial sekarang ini yang kebanyakan interaksinya datang dari interaksi media sosial, perkara yang selalunya kerap berlaku (dan sangat popular) adalah tindakan bertelagah di internet.

Zaman dulu, semua pertelagahan berlaku di ruang MIRC, sesuatu yang rasanya generasi sekarang akan tertanya "apa dia? IC?" Boleh dikatakan akan ada sahaja pelbagai topik dan isu yang seolah-oleh memanggil kita untuk berkongsikan pandangan, sama ada bersetuju atau tidak bersetuju.

Hakikat yang kita perlu terima, internet adalah medan bertelagah idea dan ia sesuatu yang amat sesuai untuk tujuan itu. Tidak wujud sebarang interaksi fizikal dan semua interaksi berlaku dalam medan yang hanya memberikan kesan psikologi kepada minda. Ada pelbagai perkara kita akan berikan respon seperti carta 10 filem terbaik filem Malaysia hinggalah perbincangan melibatkan falsafah, sains, teknologi dan pelbagai topik lain.

Wujud pula pelbagai jenis watak yang menceriakan (atau mencacatkan) internet, ada yang berhujah dengan matang, berhujah seperti kanak-kanak, hanya sekadar menonton dan mahu jadi batu api. Semua watak-watak itu melengkapkan medan bertelagah yang bercambah setiap hari sehingga mengambil masa kita yang sepatutnya digunakan untuk tujuan yang lebih berfaedah.

Kenapa masyarakat kita khasnya amat gemar berlawan pendapat dengan seseorang yang langsung tidak dikenalinya di internet?

Berdasarkan kajian yang dilakukan oleh Pusat Kajian Royal College of Surgeons, Ireland Institute of Leadership, mereka menyimpulkan bahawa kita bertelagah di internet dan media sosial kerana tanpa kita sedar, kita mahu mewujudkan satu identiti untuk dikenali dalam ruang siber, yang hanya mahu memandang sesuatu perkara itu dari satu pandangan kita sahaja.

Medan pertelagahan di internet melalui media sosial membuatkan kita menjadi lebih bersifat narsisistik, terlalu ramai manusia yang teruja dengan pandangan diri sendiri.

Dilaporkan, apabila kita berada di ruang siber, kita akan mengalami satu kekangan yang digelarkan sebagai "online disinhibition" atau diterjemahkan sebagai "kekurangan deria atas talian" di mana kita tidak mampu melihat seseorang itu bercakap, mendengar apa yang dituturkan dan kurangnya bantuan bahasa dalam bentuk audio, yang akan membuatkan teks yang kita baca berbunyi lebih 'berani' daripada sepatutnya

Kita juga kekurangan petunjuk yang membantu kita memahami dengan siapa kita sedang berkomunikasi, jadi kita akan bergantung kepada apa yang kita dapat lihat berkenaan individu tersebut seperti gambar dia, kegemaran dia, gambar-gambar kehidupan yang dikongsikan atau apa saja maklumat yang dimuatnaik dalam internet.

Adakah ada di antara kita yang memuatnaik perkara-perkara yang membuatkan kita nampak lemah, susah atau kurang hebat di internet? Jarang berlaku! Ini adalah salah satu penyebab kenapa perdebatan di internet selalunya berlaku sehingga ke satu tahap di mana kita langsung tidak mempedulikan lagi emosi orang lain. Kita jadi langsung tidak kisah kita menyakiti perasaan orang kerana pada sangkaan kita, dia seorang yang hebat dan mampu menanggung pertelagahan dengan kita.

Apa yang mengejutkan, hasil kajian mereka mendapati kebanyakan pihak yang memilih untuk berlawan hujah di internet sebenarnya bukan sekadar bertelagah pendapat dengan orang lain, tetapi pada masa yang sama mencari ruang untuk meluahkan perasaan yang tersimpan terhadap ketidak puashatian mereka yang mungkin ada pada hubungan mereka dengan ayah, ibu, suami, isteri, kawan, saudara mara atau mungkin dirinya sendiri.

Tidak. Buktinya, hasil kajian daripada Universiti Wisconsin-Green Bay mendapati bertelagah di internet tidak menjadikan kita lebih tenang, sebaliknya menjadikan kita lebih marah dan mengalami gangguan emosi, tak kiralah walaupun tujuan awal kita berlawan pendapat itu bermula dengan niat yang baik.

Adakah tidak ada kebaikan dari berlawanan pendapat dan bertelagah di internet? Ada, cuma soalan itu amat bergantung dengan niat kita berinteraksi.  Adakah kita ingin berkongsi sesuatu dengan orang yang mempunyai pandangan yang sama, dengan niat sekadar berkongsi?


Kenapa perlu undur kereta kalau nak masuk side parking?

Kalau anda memandu sendiri kereta, anda mungkin pernah atau masih mengalami masalah parallel parking. Dalam bahasa Melayu, letak kereta sejajar. Tapi di Malaysia, ramai orang suka gelar side parking. Kalau anda hebat sekalipun, mesti anda pernah nampak orang lain yang struggle dengan penuh kegigihan nak letak kereta. Sekejap ke depan, sekejap ke belakang.

Bagi pemandu amatur atau pemandu yang baru dapat lesen, mereka selalu rasa malu nak mencuba side parking terutama sekali kalau ada kereta lain di belakang. Takut kena gelak. Tapi ada juga yang berani mencuba. Sehinggakan kadang-kadang tu lama betul cubaan dibuat sampai mengganggu aliran trafik.

Semasa belajar memandu dan sebelum dapat lesen, kita telahpun diajar untuk meletakkan kereta secara side parking. Bukan di Malaysia saja, malah silibus ini menjadi komponen penting sekolah memandu di seluruh dunia.

Persoalannya, kenapa masih ramai yang tak boleh buat dengan betul? Kenapa susah sangat nak parking tepi? Kenapa mesti reverse dulu baru masuk? Kenapa tak boleh masuk bahagian depan dulu? Dan akhir sekali, kenapa masih ramai yang buat cubaan side parking sampai jadi macam ni (wajib tengok video pada minit 4:40)

Kalau nak beri anda jawapan standard, side parking sebenarnya lebih mudah jika anda masuk secara mengundur. Secara umumnya, gerakan sebuah kereta dikawal menggunakan tayar hadapan. Oleh sebab itulah kereta boleh dikemudikan dengan mudah, berbanding dengan tayar belakang yang hanya boleh bergerak lurus.

Meletakkan kereta di antara dua buah kereta boleh menggentarkan jiwa seseorang pemandu amatur. Apatah lagi jika mereka memandu kereta besar dan ruang yang ada itu agak sempit. Sekiranya seseorang pemandu belum mempunyai pengalaman yang cukup dalam meletakkan kenderaan secara selari, maka dia mungkin boleh mengalami masalah besar.

Apa yang perlu difahami sebenarnya mudah sahaja. Majoriti kereta atas jalan raya merupakan kenderaan pacuan dua roda (2WD) maka ia seringkali mempunyai jejari pusingan (turning radius) yang lebih besar dan menyebabkan pemandu perlu berusaha gigih untuk gerakan pusingan. Stereng pula akan memudahkan gerakan sudut kereta dan mengatur pandu arah yang stabil bukan sahaja ketika bergerak ke hadapan, malah apabila sedang mengundur.

Jika anda cuba side park dengan memasukkan 'kepala' kereta dahulu, tayar belakang hanya akan mengikut arah tayar depan. Dalam erti kata lain, anda memerlukan ruang sekurang-kurangnya dua petak parking untuk membolehkan anda parking dengan penuh kejayaan.

Akan tetapi, sekiranya ruang yang ada di situ hanya cukup-cukup makan untuk sebuah kereta, di sinilah timbulnya masalah. Boleh kata hampir mustahillah untuk parking sejajar. Kalau anda berjaya sekalipun, hasil parking pastinya tak kemas dan senget-benget.

Oleh sebab itu, cara yang terbaik adalah dengan meng'gostan'kan kereta untuk membuat side parking. Jika anda mengundurkan kereta, anda akan meletakkan tayar belakang pada posisi sepatutnya, kemudian barulah tayar hadapan digerakkan ke arah yang betul. Senario yang paling ideal adalah seperti ini:

Jadi, lepas ni kalau anda nak buat side parking, ingatlah bahawa anda mesti masukkan tayar belakang terlebih dahulu, baru diikuti dengan tayar hadapan. Kalau degil taknak dengar cakap jugak, panggillah pemandu profesional macam ni tolong parkingkan untuk anda.


Sebab-Sebab Mengapa Anda Perlu Mengambara Secara Solo

Tidak dinafikan, mengembara bersama rakan-rakan amat menyeronokkan lagi-lagi bersama rakan-rakan yang sekepala. Lagipun, ianya memudahkan kerja kita kerana ada rakan menemani kita kemana sahaja yang kita pagi.

Walaupun begitu, ada kalanya elok juga kalau dapat mengembara secara solo. Terdapat beberapa kelebihan mengembara secara solo berbanding mengembara secara berkumpulan.

Apabila berseorang, kita lebih mudah untuk berbual dan mendekati masyarakat setempat. Selalunya apabila mengembara bersama rakan-rakan, kita lebih gemar berbual sesama sendiri daripada orang tempatan.

Apabila berseorangan, kita akan memaksa diri untuk lebih berani untuk membuat keputusan sendiri. Ianya juga memaksa kita menguruskan masa dan perjalanan sendiri tanpa bergantung pada orang lain. Ianya berlainan sekiranya kita mengembara bersama rakan-rakan kerana ada kalangan kita akan bergantung semata-mata pada mereka untuk membuat keputusan.

Sekiranya mengembara secara berkumpulan, seringkali tempat yang dituju adalah atas persetujuan bersama. Contohnya, sekiranya anda gemar ke muzium manakala rakan-rakan yang lain tidak gemar ke muzium, maka besar kemungkinan anda tidak akan ke muzium kerana terpaksa mengikut rancangan rakan yang lain. Hal ini tidak terjadi sekiranya anda mengembara secara solo. Tidak ada apa yang perlu difikirkan. Sekiranya anda gemar ke pantai, muzium dan sebagainya, anda bebas untuk ke mana-mana sahaja anda sukai.

Travel secara solo sememangnya memaksa anda untuk berdikari dan bijak membuat keputusan. Setiap keputusan yang anda buat, anda sahaja yang akan tahu akibatnya. Selain itu, ianya juga melatih diri anda untuk membuat keputusan dengan bijak dan pantas sekiranya terdapat sebarang perkara yang tidak diingini berlaku kepada diri anda.

Bagi yang ingin cuba mengembara solo, tidak semestinya anda perlu ke luar negara. Mungkin anda boleh cuba di Malaysia dahulu memandangkan kos yang lebih murah. Pengembaraan yang bermakna bukanlah yang mahal, tetapi yang dapat mengubah persepsi hidup anda.


Statistik Peluang Pekerjaan Kepada Golongan Muda Di Malaysia

Setahun dua kebelakangan ini merupakan zaman yang sukar buat rakyat di Malaysia. Dengan keadaan ekonomi dunia yang tidak menentu, ia menyebabkan banyak syarikat bertindak menstrukturkan organisasi mereka dengan membuang pekerja dalam skala yang besar.

Walaupun industri minyak dan gas mengalami impak yang paling besar, industri lain turut menerima tempiasnya. Bagi golongan remaja, situasi ini amat membimbangkan. Ditambah dengan pertambahan jumlah graduan di Malaysia, persaingan untuk mendapat pekerjaan menjadi semakin sengit.

Mengikut statistik terbaru yang dikeluarkan oleh Bank Negara dalam laporan tahun 2016, kadar pengangguran di Malaysia, kadar pengangguran di kalangan remaja adalah 3 kali ganda daripada kadar penggangguran kebangsaan. Hal ini disebabkan oleh pengurangan pengambilan pekerja oleh majikan di Malaysia. Pada tahun 2015, kadar pengangguran golongan remaja dianggarkan mencapai 10.7%.

Menurut Bank Negara lagi, keadaan ekonomi yang tidak stabil menyebabkan syarikat lebih berjaga-jaga dan berhati-hati untuk mengambil pekerja baru. Selain itu, golongan muda juga seringkali dilihat sebagai pilihan terakhir untuk diambil bekerja disebabkan oleh kekurangan pengalaman bekerja.

Mengikut Bank Negara lagi, golongan remaja dengan pendidikan tertiari merupakan golongan penganggur tertinggi dengan kadar 15.3%. Sementara itu, perbandingan antara golongan remaja yang berpindidikan taraf diploma dan ijazah sarjana menunjukkan mereka yang memiliki ijazah sarjana muda mempunyai kadar peratusan pengangguran yang lebih rendah.

Dalam dunia sekarang, para remaja dan graduan khususnya haruslah bijak mengambil peluang dan tidak terlalu memilih pekerjaan. Jika sudah mendapat tawaran kerja, seeloknya ambil dahulu dan pada masa yang sama usaha untuk mencari pekerjaan lain yang menawarkan gaji yang lebih lumayan dan setimpal dengan kelayakan.


Benarkah Nilai Matawang Rendah Satu Krisis Terhadap Ekonomi Negara?

Masih ramai yang belum benar memahami konsep nilai matawang sebenarnya perlu dinilai secara terbuka, yakni naik tidak mencerminkan positif dan turun tidak mencerminkan negatif. Naik atau turun nilai matawang kita iaitu RM sebenarnya perlu dinilai menggunakan perspektif yang lebih besar dan tidak perlu dijeratkan kepada 'RM turun, teruk!'

Sebenarnya, konsep nilai matawang ini perlu diperjelaskan supaya masyarakat dapat faham mengapa ada kalanya lebih baik nilai matawang RM kita berada di tahap yang rendah atas beberapa faktor yang tidak dapat dielakkan.

Sebelum kita bincangkan mengapa nilai RM yang rendah memberikan faedah, mari kita lihat dulu faedah-faedah matawang RM jadi mahal, kerana ini yang kita suka bincangkan.

Dengan mempunyai nilai RM yang tinggi, nilai barangan import menjadi murah. Itu adalah salah satu faktor besar kenapa ramai yang selama ini gemar melawat Amazon kini beralih ke arah gedung internet Asean atas nilai RM yang menyusut berbanding USD.

Kesemua barangan import yang dibawa masuk ke Malaysia akan menjadi lebih murah dan akan menyebabkan wujudnya lebihan belanja untuk masyarakat gunakan atau jadikan simpanan.

Yang lebih seronok, oleh kerana nilai RM tinggi, melancong ke luar menjadi lebih murah kerana kos yang akan dikenakan pada kita berkurangan. Dah la melancong jadi lebih murah, nak membeli belah di negara yang dikunjungi juga tidak membebankan.

Apabila bercakap mengenai sektor korporat pula, syarikat luar yang mempunyai pejabat di Malaysia juga bakal mempunyai kekukuhan kewangan yang lebih baik kerana nilai RM yang lebih baik jika mereka melakukan transaksi perniagaan mereka dalam pasaran Malaysia.

Hendak memahami apa keburukannya, kita terbalikkan kesemua faedah yang dinyatakan di atas.

Oleh kerana nilai barangan import masuk menjadi murah, nilai barangan yang hendak dieksport pula menjadi mahal kerana nilai RM yang tinggi. Ini bermaksud kekurangan peluang pada peniaga tempatan untuk membawa keluar produk mereka kerana semakin kecil pasaran yang mampu membeli produk tersebut wujud.

Jika Indonesia membeli satu episod Upin Ipin pada contohnya harga RM1 atau 3000 rupiah, jika RM mengalami pengukuhan berbanding rupiah, mungkin Indonesia terpaksa membeli dengan harga lebih mahal. Persoalannya, berapa mahal sebelum mereka tak beli?

Kemasukan pelancong ke dalam negara kita pula akan terjejas kerana kos untuk melancong di Malaysia akan meningkat. Apa yang akan berlaku jika kemasukan pelancong kurang? Sumber pendapatan syarikat yang bergantung dengan pelancongan terjejas, sumber pendapatan negara terjejas dan besar kemungkinan ekonomi Malaysia sendiri akan terjejas.

Dalam bidang korporat pula, rasanya proses penjimatan dan penstrukturan semula syarikat luar negara akan berlaku kerana kos yang meningkat. Jika sebuah prosessor yang dipasang di Malaysia memerlukan kos RM250 satu unit pada awalnya dan kemudian meningkat menjadi RM300 kerana pengukuhan RM sebagai contoh, besar kemungkinan syarikat tersebut akan mencari peluang di negara lain untuk meminimakan kos.

Dalam bidang pendidikan, jelas pro dan kontranya isu nilai matawang ini. Matawang tinggi, pelajar kita mudah nak ke luar negara serta lebih banyak biasiswa akan disediakan. Matawang kita rendah, pelajar luar negara ramai akan datang belajar ke sini serta menggalakkan pembukaan banyak cawangan universiti luar di negara kita. Ini contoh yang kita nampak sekarang.

Amat mudah untuk kita menilai positifnya mempunyai nilai matawang tinggi kerana perkara tersebut memberikan kesan kepada kita secara lebih tampak. Kita nampak keuntungan pada kita secara individu tetapi rakyat bukahlah hanya datang dari kelompok pengguna akhir sahaja.

Ada bermacam isu yang perlu diambil kira seperti keperluan mewujudkan budaya saing supaya produk Malaysia dapat dieksport keluar, keperluan kemasukan pelabur asing ke Malaysia dalam membawa masuk pelaburan serta mencipta peluang pekerjaan baru dan keperluan memastikan setiap rakyat mempunyai peluang pekerjaan yang lebih besar kerana jika terlalu bergantung kepada syarikat tempatan, rasanya sukar nak menampung permntaan pencari kerja.

Aku harap tulisan ni dapat membantu anda serba sedikit memahami kenapa nilai matawang ini bukanlah hitam putih semata. Ada nilai yang optimum yang negara kita perlu imbangkan untuk imbangi pelbagai keperluan yang wujud, supaya kita tak terlalu berat ke kiri atau ke kanan.

China sendiri dari era 80-an dengan sengaja menggunakan polisi merendahkan nilai matawang mereka dan dikawal kesan buruknya dengan memperbanyakkan eksport negara mereka. Apa yang berlaku pada mereka sekarang?


Kenapa huruf 'C:' digunakan sebagai huruf default pemacu keras komputer?

Sekiranya anda pengguna sistem Windows, anda boleh lihat paparan berikut apabila anda pergi ke Start Menu > Computer (atau My Computer bagi Windows versi lama).

Jika anda masih belum mengubah apa-apa tetapan, anda boleh perhatikan bahawa sekatan cakera (disk partition) sentiasa bermula dengan huruf C diikuti dengan huruf-huruf lain. Bagi mereka yang tidak membuat sebarang partition pula, mereka akan mempunyai cakera keras tunggal iaitu 'Local Disk C:'

Pernah tak terlintas di fikiran anda.. Kenapa Windows menggunakan huruf C dan bukan huruf lain? Ataupun kenapa tidak dimulakan dengan huruf A? Kami rungkaikan misteri ini untuk anda.

Sebelum tahun 80-an, Personal Computer (PC) atau komputer peribadi tidak mempunyai sebarang pemacu cakera keras (hard disk drive) seperti yang dipasang pada komputer zaman kini. Walaupun cakera keras telah wujud sejak 1950-an dalam bentuk paling asas, namun ia tidak dijadikan salah satu komponen sistem komputer kerana kos yang tinggi.

Mungkin ada anak-anak muda zaman sekarang yang tak pernah dengar atau mengenali apa itu floppy disk, cakera liut atau lebih popular dengan panggilan disket. Ia merupakan satu alat bersalut magnet, berbentuk cakera dan datang dalam tiga saiz. Semasa zaman awal PC, cakera liut ini digunakan sebagai peranti untuk menyimpan segala data. Setiap CPU komputer juga dipasang dengan pembaca cakera liut untuk membolehkan komputer membaca data dari cakera liut.

Kebanyakan disket tidak boleh menyimpan data melebihi 1MB. Ya, 1MB sahaja maksimum. Secara fizikal, disket mempunyai saiz yang besar dan memakan ruang untuk penyimpanan. Maka, tak hairanlah apabila pengusaha teknologi cepat-cepat tukar disket dengan mewujudkan cakera padat (Compact Disc, "CD") pula. Lama-kelamaan, nama disket semakin tenggelam dan tidak digunakan.

Semasa zaman komputer menggunakan perisian MS-DOS, pemacu disket ini dilabel dengan huruf 'A:'. Kemudian apabila teknologi berkembang dan sistem baru didatangkan dengan dua pemacu cakera liut untuk kapasiti data yang lebih besar, pemacu kedua ini dilabel pula sebagai 'B:'.

Tiada lagi pemacu cakera yang ditambah kepada PC. Maka, kedua-dua label huruf ini kekal sebagai pemacu komputer.

Pada hujung 80-an, teknologi menjadi semakin pesat dan cakera keras mula menjadi semakin murah dalam industri perkakasan. Sejak itu, hard disk mula mendapat tempat dan menjadi komponen standard dalam kebanyakan komputer. Walau bagaimanapun, ketika ini, sistem disket masih lagi digunakan. Maka, apabila ada ketiga-tiga pemacu, secara logiknya, pemacu cakera yang baru ini pun dilabelkan sebagai 'C:'.

Masa berlalu dengan pantas dan pemacu cakera liut telah disingkirkan sepenuhnya dari sistem komputer dengan ketibaan zaman milenium. Namun, sehingga ke hari ini, huruf 'C:' bagi hard disk drive itu masih kekal digunakan.

Selain itu, simbol disket juga masih kekal menjadi ikon "Save" dalam kebanyakan perisian office suite sehingga ke hari ini. Bak kata pepatah, harimau mati meninggalkan belang, disket mati meninggalkan "Save" ikon.


Top 20 Bandar Dari Segi Kualiti Hidup Terbaik di Dunia

Setiap tahun, Mercer, salah sebuah firma perundingan terbesar di dunia akan mengeluarkan Indeks Kualiti Hidup yang memaparkan bandar-bandar di dunia bagi kualiti hidup terbaik. Ranking indeks ini merupakan antara kajian yang menyeluruh dan terbaik seumpamanya dan dijalankan setiap tahun untuk membantu syarikat-syarikat besar multinasional dan syarikat lain bagi memberi gaji yang setimpal dengan tempat di mana mereka dihantar. Untuk kali ini, London dan New York tiada dalam senarai ini.

Melihat kepada 450 bandar di seluruh dunia, Mercer mengambil kira metrik berikut bagi mencari bandar yang terbaik dari segi kualiti hidup:

Mercer telah membuat satu senarai 230 negara dan kali ini saya hendak berkongsi 20 bandar terbaik di dunia.

Bandaraya ini dianggap sebagai salah satu tempat yang terbaik di dunia untuk kualiti hidup yang baik dari segi pekerjaan, kehidupan, keselamatan dan isu alam sekitar.

Hamburg adalah bandar pelabuhan utama kedua terbesar di negara Jerman ini terletak di utara Jerman. Ia telah menjadi pusat media dan industri dan rumah kepada bank kedua tertua di dunia: Berenberg Bank

Bandar ini dianggap bandar pendidikan di Kanada dengan penyelidikan yang pelbagai, pendidikan dan institusi budaya.  Ia juga mempunyai kadar pengangguran yang rendah dan dianggap sebagai Tapak Warisan Dunia UNESCO.

Toronto adalah bandar kewangan Kanada dan juga merupakan bandar kepada CN Tower yang ikonik. Bandar ini juga menempatkan 5 bank terbesar di Kanada. Pada masa sekarang, bandar ini berkembang dalam dunia hiburan dan menjadi tuan rumah kepada Festival Filem Toronto terkenal setiap tahun.

Bandar di tepi laut ini dianggap sebagai salah satu tempat yang terbaik di dunia untuk pendidikan, penjagaan kesihatan, penyelidikan, dan pembangunan. Sektor pelancongan dan hiburan yang berkembang pesat juga menggalakkan pertumbuhan ekonomi untuk Melbourne.

Bandar untuk negara yang terkenal dengan burung kiwi ini mendapat nilaian tinggi dari segi cuaca yang bagus.  Ia adalah pusat politik negara New Zealand dan merupakan kawasan kedua paling ramai penduduk di New Zealand.

Bandar ini dianggap oleh Mercer sebagai negara kedua paling selamat di dunia.  Ia kaya dengan pertanian serta industri tradisional, dan juga mempunyai kadar pengangguran yang rendah, menjadikannya tempat yang menarik untuk didiami. Sektor teknologi yang kian berkembang juga melahirkan pekerja berkemahiran tinggi.

Bandar ini dikira sebagai bandar yang mempunyai gabungan kualiti hidup yang bagus - dengan peluang yang baik dari bidang pekerjaan, standard yang tinggi untuk sektor perumahan, keselamatan diri, dan pelbagai aktiviti rekreasi.

Ia adalah salah satu daripada pusat-pusat kewangan di Eropah dan juga terkenal dengan standard hidup yang tinggi dan disebut-sebut sebagai tempat kegemaran untuk syarikat bagi menempatkan semula syarikat mereka selepas isu Brexit tahun 2016.  Bandar kosmopolitan ini menggabungkan kehidupan moden dengan suasana yang santai dan aktiviti rekreasi serta masa lapang yang menambah nilai hidup pekerja.

Bandar Sydney mewakili 7% daripada ekonomi negara Australia, dengan perkhidmatan kewangan dan industri kewangan merupakan syarikat terbesar dengan 22% daripada semua pekerja. Ditambah dengan alam semula jadi, cuaca, dan perkembangan budaya meningkatkan kualiti hidup di Sydney.

Bandar kecil ini hanya mempunyai rakyat sekitar 165,000 orang sahaja dan terletak di segi tiga sempadan antara Jerman, Perancis dan Switzerland, dan mempunyai persekitaran yang indah dan ekonomi yang kukuh.

Baru-baru ini, bandar Copenhagen telah digelar sebagai salah satu tempat yang paling gembira untuk hidup di bumi, dan tidak sukar mencari sebabnya. Berasal daripada sebuah perkampungan nelayan, Copenhagen telah berkembang menjadi bandar dengan pembangunan bandar dan budaya yang kuat dan terkenal dengan keseimbangan kerja dan hayatnya.

Bandar ini dilihat sebagai salah satu pusat global untuk diplomasi dan rumah kepada beberapa orang yang terkaya di dunia.  Ia sangat selamat dan penduduknya sangat berpelajaran.

Bandar perdagangan moden ini adalah rumah kepada beberapa pameran perdagangan paling terkenal di dunia, termasuk Frankfurt Motor Show. Ia juga merupakan tumpuan bagi perkhidmatan dan pekerja profesional.

Bandar di barat Jerman ini dikenali dengan industri fesyen dan dunia seni dan hampir mendahului senarai dengan keseimbangan yang baik daripada 10 langkah penilaian Mercer.

Bandar ini adalah antara bandar terpadat di Kanada dan mempunyai paling ramai etnik, dengan 52% daripada penduduknya mempunyai bahasa pertama yang mana ia adalah bukan bahasa Inggeris.

Munich dianggap sebagai janakuasa bagi Negara Jerman dan seringkali menjadi bandar terbaik dari segi kualiti hidup pada senarai Mercer.

Bandar ini mempunyai dua pelabuhan besar dan hampir mendahului senarai Mercer dengan ekonomi yang seimbang, persekitaran yang indah, dan tahap keselamatan peribadi yang terbaik.

Bandar ini terkenal sebagai hab negara Switzerland dari segi ekonomi dan budaya. Zurich juga menjadi pilihan masyarakat seluruh dunia tidak kira mengikut senarai Mercer ataupun tidak, Zurich adalah merupakan bandar terbaik untuk hidup di dunia.

Bandar ini mendahului kedudukan buat kali ketujuh berturut-turut. Vienna terletak di timur Sungai Danube merupakan bandar ketujuh terbesar di Kesatuan Eropah dan kaya dengan budaya.


[VIDEO] 10 Kisah Haiwan Yang Menyentuh Hati Akan Merubah Persepsi Anda Terhadap Mereka

Ramai orang berasa bahawa haiwan tidak mempunyai perasaan mendalam seperti manusia, namun realitinya mereka mempunyai perasaan seperti manusia dan berkebolehan untuk merasai berbagai-bagai emosi. Persahabatan, dedikasi, kasih-sayang dan juga kesetiaan. Kalau kita melihat pada dunia zaman sekarang, berkemungkinan haiwan mempunyai perasaan yang lebih kuat terhadap haiwan-haiwan lain berbanding kita sesama manusia.

Pihak Iluminasi.com ingin berkongsi saat-saat menarik apabila haiwan menunjukkan perasaan mereka.

Gajah-gajah ini Jenny dan Shirly masing-masing dibawa ke sarkis pada waktu yang sama, ketika itu Jenny masih bayi dan Shirley pula sudah berumur 20 tahun. Selepas beberapa ketika mereka terpisah. Namun 25 tahun kemudian mereka bertemu semula di tempat perlindungan. "Jenny tiba-tiba menjadi tidak menentu," kata pekerja-pekerja di situ. "Ia cuba untuk mendapatkan Shirley menggunakan belalainya dan kelihatan sangat gelisah. Kemudian Shirley mula mengaum sekuat hatinya. Kami tidak pernah melihat sesuatu yang sangat pelik dan menakjubkan seperti itu," tambah mereka.

Ketika Suryia, seekor orang utan masih kecil, ia kehilangan ibu bapanya. Ia hilang keinginan untuk hidup, tidak mahu makan dan tidak memberikan respon kepada rawatan. Kemudian seekor anjing dibawa ke rumah perlindungan tersebut, dan menjadi rakan baik Suryia dengan serta-merta. Sejak itu mereka berdua sentiasa bersama dan tidak dapat dipisahkan.

Mila, seekor paus jenis Beluga, menolak Yang Yun ke permukaan air menggunakan hidungnya selepas wanita itu mengalami kekejangan pada bahagian kaki ketika pertandingan menyelam. Ia sekaligus menjadi penyelamat nyawa Yang Yun.

"Jaga diri baik-baik. I love you,". Itulah yang dikatakan oleh burung kakak tua kesayangan milik Irene Pepperberg sebagai kata-kata terakhir sebelum burung itu mati.

Tommy biasanya pergi ke gereja bersama tuannya. Namun selepas kematian tuannya, Tommy pergi ke gereja tersebut bersendirian. Anjing anda merupakan salah satu bahagian dalam hidup anda, tetapi bagi mereka, anda adalah segala-galanya.

Pada tahun 1969, 2 beradik daripada London membesarkan seekor anak singa yang diberi nama Christian. Setelah Christian menjadi dewasa, mereka membuat keputusan untuk menghantar Christian balik ke Africa, tempat asalnya. Setahun selepas itu, mereka pergi untuk melawatnya, tetapi mereka diberitahu bahawa Christian telah menjadi liar dan mempunyai rasa bangga sebagai seekor singa, jadi ia mungkin tak akan mengenali mereka. Anda boleh lihat apa yang berlaku di antara 2 beradik ini apabila mereka bertemu dengan Christian.

Anjing jenis Labrador Retriever, yang diberi nama Lisha ini telah menyusukan hampir 30 jenis haiwan yang kehilangan ibu mereka. Ia meneruskan dengan menjaga haiwan-haiwan itu dan mengajar cara untuk hidup.

Gorilla bernama Koko ini menonton cerita Tea with Mussolini di TV dan kerana tidak mahu melihat, ia menutup matanya ketika adegan perpisahan yang menyedihkan.

Di Alaska, seekor anjing melompat ke arah jalan untuk menarik perhatian pihak polis. Dia telah berlari beberapa kilometer, dan menunjukkan ke satu arah, yang mana akhirnya pihak polis menjumpai rumah tuannya yang sedang terbakar.

Gandolf, seekor burung hantu bertelur setiap tahun dan menunggu untuk mendapatkan zuriat, namun ia tidak menjadi kenyataan. Namun satu hari ia dibaling sebiji telur yang mana menetaskan seekor anak angsa. Ia menjaga anak angsa itu, walaupun biasanya burung hantu akan membunuh anak burung lain yang berbeza dari segi bau dan rupa.


Remaja Muslim Berusia 14 Tahun Yang Digelar 'Manusia Kalkulator' Ini Adalah Pensyarah Matematik Termuda Di Universiti Leicester

Dengan muka yang innocent, dan berbadan kecil, anda pasti tidak menyangkakan apa-apa yang luar biasa mengenai remaja ini. Remaja genius yang beragama Islam ini baru sahaja berusia 14 tahun, namun beliau merupakan salah seorang daripada kanak-kanak terbijak di Britain, yang diambil menjadi tenaga pengajar di sebuah universiti mengajar orang dewasa dalam bidang matematik.

Yasha Asley, 14, diambil bekerja oleh Universiti Leicester kerana kebolehannya memahami permasalahan matematik dan dapat menerangkan dengan sangat jelas. Selain mengajar, beliau juga merupakan pelajar ijazah sarjana muda di universiti tersebut. Tugas Yasha adalah untuk mengajar tutorial setiap minggu kepada pelajar dewasa. Beliau merupakan pelajar termuda di universiti tersebut, dan juga pekerja termuda.

Kanak-kanak genius ini ditemuduga dan ditawarkan bekerja ketika beliau berumur 13 tahun, mengalahkan pemohon dewasa. Pegawai pentadbiran perlu memohon kepada majlis bandaraya Leicester untuk kebenaran khas untuk mengambil beliau bekerja kerana umurnya yang terlalu muda. Tutorial yang diajar Yasha setiap minggu adalah untuk pelajar dewasa yang memerlukan bantuan dan tunjuk ajar menyelesaikan soalan.

"Saya sedang menjalani masa yang paling seronok dalam hidup saya. Saya sangat suka pergi ke universiti dan saya seronok dengan kerja baru saya membantu pelajar lain. Tiada lagi pakaians seragam sekolah pada saya. Saya sangat berterima kasih,"

Yasha yang juga digelar sebagai "manusia kalkulator", sekarang berada di tahun akhir dan bercadang untuk menyambung pelajaran di tahap PhD apabila tamat kursus. Pelajar pintar ini bersekolah di sekolah rendah di negeri itu sebelum mendapat tempat untuk belajar di tahap ijazah sarjana muda dalam bidang matematik ketika hanya berusia 12 tahun pada 2014.

Beliau merupakan pelajar pertama di dunia yang mendapat gred A dalam matapelajaran matematik dalam A Level dengan mendapat markah 100 dan 99 dalam 2 kertas daripada 6 kertas peperiksaan ketika beliau hanya berusia 8 tahun. Beliau lulus A Level dalam mata pelajaran matematik dan statistik ketika berumur 9 dan 10 tahun.

Selepas menamatkan tahun 6 di sekolah rendah beliau terus sambung belajar di universiti. Dengan pencapaian beliau, Yasha berkata :

"Saya amat menyukai matematik kerana ia sains yang tepat. Ianya adalah satu-satunya sains yang anda boleh buktikan apa yang anda cakap itu betul. Ia juga sangat mudah dan subjek yang seronok untuk dipelajari,"

Bapa bertuah, Moussa Asley, 53, yang membesarkannya bersendirian di rumah mereka di Leicester berkata, anaknya dialu-alukan oleh kakitangan dan pelajar universiti.

Bapanya yang menghantar Yasha setiap hari ke kuliah berkata, "Saya sangat berbangga melihat dia berkembang maju dan membesar melakukan sesuatu yang dia sangat suka. Yasha sangat pintar dalam memahami sesuatu masalah dan menerangkan dengan sangat jelas membuatkan dia sangat bersesuaian dengan kerja tersebut,"


Petua Keluarkan Kahak Dan Hingus Bayi Menggunakan Daun Sirih

Sekarang musim cuaca yang tidak menentu, kadang hujan dan kadang panas terik yang menyebabkan ramai yang ditimpa demam selsema dan batuk. Jika demam selsema dan batuk berlaku kepada bayi anda mungkin menjadi kerisauan kepada ibubapa kerana kebiasaannya doktor tidak memberi ubat kepada bayi yang berusia 6 bulan kebawah. Ibubapa juga disarankan boleh mencuba kaedah tradisional ini untuk hilangkan kahak dan batuk bayi.

Disini terdapat satu perkongsian yang menarik dari dinding facebook Puan Shikin Jiaz berkenaan dengan petua untuk menghilangkan kahak bayi. Petua ini sangat berguna untuk ibubapa di luar sana yang mempunyai anak kecil.

Salam jumaat.,Pagi ini tergerak hati nak cuba petua yang sedang viral ini iaitu daun sireh untuk hilangkan batuk dan kahak yang di kongsi dari puan Farhain AzmiKebetulan adik ipar bagi daun sirih semalam. Malam tadi Eijaz start batuk-batuk,hidung macam ada hingus tapi tak keluar pun hingus tu, sapu minyak asmak dah okay boleh tidur.Pagi ni nampak tak selesa lagi hidung Eijaz nampak masih tersumbat,jadi ibu amik daun sirih layur atas api lilin letakkan balm kemudian letak kat dada Eijaz.Kemudian tak lama tu, Eijaz bersin. Haaaa, keluar cendol hijau. Nampak kelegaannya di situ.Alhamdulillah.

1. Ambil dua helai daun sirih dan layurkan pada api. (boleh guna api lilin/dapur)

2. Sehelai daun sirih untuk diletakkan di bahagian dada bayi dan sehelai lagi dibelakang badan bayi.

3. Selepas selesai layur letakkan bam/vicks pada daun sirih tersebut


9 Tips Dan Panduan Penting Sebelum Menempah Hotel Atau Bercuti

Semua orang sukakan hotel, ia adalah sebahagian daripada pengembaraan dan percutian. Namun, untuk memastikan tiada apa-apa yang akan merosakkan percutian anda, ia sangat bermanfaat untuk mengetahui beberapa rahsia ini.

Iluminasi.comberkongsi dengan anda beberapa rahsia mudah berkenaan hotel yang boleh membantu anda menyelamatkan poket anda dan juga melindungi anda daripada kejadian yang tidak diingini.

Hotel bersedia untuk memberikan bilik-bilik terakhir ditempah dengan harga yang lebih murah. Namun mereka tidak mahu menunjukkan harga murah tersebut kepada umum kerana akan sentiasa peluang di mana akan ada orang menempah bilik tersebut dengan harga asal di saat terakhir.

Tempah bilik anda selepas pukul 6 petang. Ia lebih murah daripada waktu pagi.

Hotel membayar kepada kepada pihak yang memberikan khidmat sistem tempahan sebanyak 30% komisyen, jadi, jika anda menempah dengan cara menelefon terus pihak hotel, anda boleh mendapatkan diskaun, lebih-lebih lagi jika ia adalah hotel kecil atau hotel persendirian.

Apabila anda check-in, sentiasa bertanyakan tentang servis percuma yang anda boleh dapatkan. Hotel biasanya memberikan air mineral percuma, seterika, hair styler, charger telefon, dan lain-lain. Mereka juga boleh mendapatkan anda perkhidmatan teksi dengan percuma, menempah tiket konsert atau tempahan di restoran, kejutkan anda pada waktu yang anda inginkan, atau menelefon doktor, atau juga boleh menghantar sarapan pagi terus ke bilik anda.

Hotel kadang-kadan boleh overbooked. Mereka membenarkan orang ramai untuk menempah bilik lebih daripada bilik yang mereka ada untuk memastikan kesemua bilik mereka mendapat tempahan penuh jika ada yang membatalkan tempahan. Jika anda diminta untuk pindah ke hotel lain, anda ada hak untuk meminta bilik yang lebih baik, atau servis tambahan. Contohnya, lawatan percuma.

Sudah tentu anda bukanlah tetamu pertama yang pernah tinggal di bilik tersebut, jadi anda perlu lebih peka tentang peralatan yang anda gunakan ketika berada di dalam bilik. Lipat dan buang cadar, gunakan cawan plastik, dan letakkan air botol di dalam bilik. Gelas yang dibekalkan biasanya dibasuh dengan dibilas begitu sahaja tanpa sabun.

Apabila anda memilih bilik, receptionist biasanya akan menggunakan ayat yang biasa anda dengar "Semua bilik kami adalah sama". Jacob Tomsky, yang pernah bekerja di dalam bidang perhotelan untuk tempoh yang lama dan menulis buku tentang rahsia hotel berkata,

"Bilik-bilik hotel adalah berbeza, ada yang pemandangan lebih cantik, bilik air yang lebih elok, atau TV yang lebih canggih, juga penjuru yang lebih luas. Jangan ragu-ragu untuk memberikan tips kepada receptionist. Anda akan mendapat bilik yang lebih baik dan juga beberapa kelebihan seperti check-out lebih lewat, movie percuma atau minibar percuma,"

Jangan bertanyakan kepada pihak hotel untuk mencadangkan tempat untuk sarapan. Mereka akan memberitahu tempat yang akan memberikan untung kepada mereka kerana mencadangkannya, walaupun tempat itu adalah mahal dan tidak sedap. Tanya orang lain, atau baca revier di internet lebih awal.

Jika anda tidak berpuas hati, buat aduan. Jiran sebelah bilik bising atau servis yang tidak memuaskan boleh memberikan faedah kepada anda. Hotel tidak mahu rating mereka jatuh kerana mendapat review yang negatif, jadi mereka akan menawarkan servis tambahan kepada anda atau diskaun. Cakap dengan baik, tanya siapa yang boleh menyelesaikan masalah tersebut, atau telefon pegawai atasan.

Peti keselamata mini di dalam bilik tidak diinsuranskan ke atas kecurian. Jika anda mempunyai barang berharga, anda boleh meminta pihak hotel untuk menyimpan bagi pihak anda di dalam peti keselamatan hotel dan memberikan anda resit. Peti keselamatan hotel biasanya mempunyai insurans.


Kenapa bayi selalu genggam tangan sendiri atau genggam jari orang dewasa?

Sekiranya anda memegang seorang bayi comel, mesti anda biasa membiarkan si kecil itu menggenggam jari anda. Rasa macam "awww kiutnya!" kan?

Sememangnya normal bagi seorang bayi untuk menggenggamkan tangan seperti penumbuk atau menggenggam objek lain seperti jari. Rupa-rupanya ada fakta saintifik di sebalik kejadian ini.

Ia merupakan salah satu tindakan refleks primitif melibatkan anggota badan yang dipanggil Palmar Grasp Reflex yang sering terjadi pada seorang bayi. Tindakan refleks ini akan terjadi setiap kali anda menyentuh tapak tangan mereka.

Refleks ini mula terbentuk ketika bayi masih lagi berada dalam perut ibu. Ia mula terjadi sekitar minggu ke-16 dalam kandungan dan berlanjutan sehingga usia bayi 5 atau 6 bulan selepas dilahirkan.

Kadang-kadang cengkaman bayi boleh menjadi begitu kuat sehingga menyebabkan ibu menyangka anak dia seorang superhero.

Walaupun tak ada jari atau objek lain, ada kalanya bayi tetap akan menggenggam tangan dengan kuat. Sebentar tadi anda dah tahu nama saintifik tindakan refleks ini, tapi adakah anda tahu kenapa mereka asyik genggam tangan dengan kuat?

Satu kajian yang dibuat ke atas 27 orang bayi telah menunjukkan degupan jantung bayi menjadi lebih tenang apabila mereka memegang jari ibu. Ini mungkin salah satu keajaiban yang Allah kurniakan kepada manusia. Genggaman tangan si kecil yang melingkari jari ibu boleh menyebabkan mereka berasa tenang dan selamat serta-merta.

Bayi yang baru dilahirkan tidak mempunyai pengetahuan meluas tentang dunia luar atau apa yang sedang terjadi. Mungkin inilah sebab mereka menggenggamkan tangan dengan kuat agar berasa lebih terjamin dan selamat.

Apa-apapun, ibu serta ahli keluarga yang lain juga akan mempunyai ikatan yang lebih mesra dengan bayi apabila bersentuhan melalui genggaman erat begitu.

Ada ke orang yang tak suka jari digenggam oleh seorang bayi? Anda normal ke tak?


Cara Hilangkan Sakit Kepala Dalam Masa 5 Minit Tanpa Ubat

Musim panas sekarang semakin menjadi-jadi. Ia merupakan salah satu sebab yang membuatkan kepala sering sakit. Bila kepala anda terasa sakit dan anda tidak mempunyai ubat, anda berasa seperti hendak hempuk kepala anda. Biasanya begitu, tapi kini tidak lagi. Terdapat cara saintifik untuk menghilangkan sakit kepala, yang dipanggil "acupressure".

Iluminasi.com ingin berkongsi teknik ini yang dapat menghilangkan sakit kepala anda dengan berkesan dan cepat.

Acupressure adalah sejenis urutan, keberkesanannya telah dibuktikan oleh beberapa penemuan saintifik. Secara semulajadinya, ia berbentuk akupuntur dan terapi reflex, tetapi ia tidak memerlukan pengetahuan perubatan yang khas.

1. Pertama sekali, duduk dengan selesa dan relax. Urutan ini hanya mengambil masa yang singkat dari 30 saat hingga 1 minit

2. Urut pada titik dengan tekanan rendah atau dengan pergerakan membulat. Biasanya, rasa sakit kepala akan hilang ketika urutan atau 5 hingga 10 minit selepas itu.

Titik Yintang terletak di antara kedua-dua kening anda. Urutan pada titik ini juga boleh menghilangkan keletihan mata.

Titik-titik semetri ini terletak di hujung bahagian dalam kening anda. Dengan mengurut bahagian ini juga menghilangkan hidung berair dan meningkatkan aktiviti visual.

Titik-titik ini terletak di sebelah lubang hidung dan sebaris dengan mata anda. Untuk mencari titik-titik ini, cari lekuk pada tulang pipi anda. Ia boleh membuka sinus anda, mengurangkan sakit kepala dan sakit gigi, dan juga menghilangkan stress.

Titik ini terletak di tengah belakang bahagian kepala, di antara telinga dan permulaan tulang belakang. Dengan mengurut titik-titik ini dapat mengurangkan hidung tersumbat, sakit pada mata dan telinga, sakit kepala yang teruk, dan juga migrain.

Titik Shuai Gu terletak 2-3 cm dari permulaan garis rambut anda. Ia seperti lekuk. Mengurut titik-titik ini dapat menghilangkan sakit di bahagian kepala dan juga hilangkan keletihan mata.

Titik-titik simetri ini terletak di bahagian belakang tangan anda, di antara ibu jari dengan jari telunjuk. Mengurut kawan ini boleh hilangkan sakit belakang, sakit gigi dan tekanan pada otot leher.


Kepentingan Dan Kelebihan Menggunakan Losyen Kalis Matahari (Sunscreen)

Selalunya kalau cuaca panas terik, anda guna sunscreen kan? Tapi lebih ramai yang guna sunscreen pada kereta, bukan pada badan. Takut kereta panas. Takut cermin retak. Sayang betul dengan kereta tu.

Persoalannya, kenapa anda menyayangi kereta lebih daripada nyawa sendiri? Adakah sebab anda merasakan kulit anda sudah halus mulus seperti bayi, maka ia tidak memerlukan sebarang penjagaan rapi?

Sebenarnya, anda MESTI pakai sunscreen sebelum keluar rumah. Nak tahu kenapa? Baiklah, mari kita kupas satu persatu.

Sunscreen, sunblock atau pelindung matahari merupakan suatu losyen, krim, semburan atau gel yang memantulkan sinaran dan radiasi suria yang boleh membahayakan.

Kebiasaannya, losyen pelindung matahari ini mengandungi bahan kimia tidak organik seperti zink oksida atau titanium oksida yang akan memantulkan radiasi ultra ungu (UV). Selain itu, bahan organik dalam sunscreen seperti oxybenzone boleh menyerap sinaran UV ini kemudian melesapkan sinaran itu sebagai haba. Maka, sinaran berbahaya itu tidak akan sempat sampai ke kulit anda.

Untuk memahami dengan lebih mudah, anda boleh anggap sunscreen ini sebagai cat warna putih di dinding rumah. Ia membantu untuk memantulkan cahaya dan mengelakkan penyerapan haba. Senang kan.

Anda pernah nampak tak iklan losyen atau pencuci muka sebut 'perlindungan daripada sinaran UV'? Banyak kan? Sinaran ultraungu ini sebenarnya boleh merosakkan DNA pada sel kulit sehingga menyebabkan mutasi genetik. Dalam bahasa mudah, ia boleh menyebabkan kanser kulit dan pelbagai lagi penyakit kulit.

Sinaran UV-A menembusi lapisan ozon dengan mudah dan boleh juga menembusi permukaan kulit manusia. Kuasa tembusan UV-A lebih kuat berbanding UV-B. Radiasi ini boleh menyebabkan kedutan pramatang dan beberapa jenis kanser kulit.

Sinaran UV-B pula bertanggungjawab menyebabkan sunburn atau selaran matahari. Selain itu ia juga boleh menyebabkan kanser kulit. Kuasa tembusan UV-B tidaklah sekuat UV-A. Disebabkan itu, sebahagian sinaran UV-B telahpun diserap lebih awal oleh lapisan ozon di atmosfera.

Sekiranya anda bekerja di bawah panas mentari atau sering berada di luar, anda perlu memastikan anda menyapu krim perlindungan matahari pada bahagian kulit yang terdedah, terutama sekali bahagian muka dan tangan.

SPF itu merupakan singkatan bagi Sun Protection Factor yang mempunyai nilai antara 15 hingga 50. Nilai SPF ini ditentukan dengan kebolehan krim pelindung itu melindungi kulit anda daripada radiasi berbahaya UV. Secara umumnya, lebih tinggi nilai SPF, maka lebih kuat kuasa perlindungannya.

Walaupun ada label SPF yang melebihi 50, namun menurut Dr. Steven Wang yang merupakan seorang pakar dermatologi, badan-badan kawal selia di Australia dan Eropah telah meletakkan standard SPF 50 sebagai yang paling tinggi dan ideal.

Ada. Menurut CDC Amerika Syarikat, anda kena pakai topi, baju lengan panjang, cermin mata hitam atau bawa payung untuk mengelakkan terdedah kepada sinaran ultra ungu ini. Tapi kalau anda pergi ke pantai atau berjemur di tepi kolam renang, pakailah sunscreen ok?

Nak dapatkan bacaan lebih lanjut beserta rujukan, boleh layari laman web ini.


Kenapa kapal terbang kebiasaannya berwarna putih?

Adakah anda perasan bahawa majoriti kapal terbang berwarna putih? Memanglah ada corak belang, logo, iklan, gambar bendera dan dekorasi lain tapi warna asas tetap berwarna putih. Kenapa tak ada kapal terbang warna pelangi, bercorak paddle pop atau harimau bintang?

Warna putih merupakan satu pemantul cahaya yang terbaik dan warna ini memantulkan hampir kesemua cahaya. Ia juga mampu mengelakkan pembinaan haba dalam kapal terbang. Warna-warna lain berkemungkinan akan menyerap cahaya, menghasilkan haba dan memanaskan badan kapal terbang.

Selain bagus di awan biru, warna putih ini juga membantu kapal terbang semasa berada di landasan apabila cuaca sedang panas terik. Ia akan mengambil masa yang sekejap sahaja untuk menyejukkan enjin berbanding kapal terbang berwarna lain.

Kapal terbang sering melalui proses pemeriksaan berkala untuk mengenalpasti keretakan, kemek atau apa sahaja kerosakan pada bahagian permukaan. Pemeriksaan ini sudah semestinya untuk tujuan keselamatan. Oleh itu, putih merupakan warna terbaik kerana kebiasaannya keretakan mempunyai warna yang gelap.

Selain itu, warna putih juga menyerlahkan tanda karat atau tompok kebocoran minyak kerana ia akan meninggalkan kesan berwarna gelap.

Menurut satu kajian yang dibuat oleh penyelidik dari Purdue University, fiuslaj yang berwarna putih mampu mengelakkan pertembungan dengan kawanan burung. Ini kerana dalam situasi panas atau mendung, burung dengan pigmen penglihatan sensitif violet (VS) dan ultraviolet (UVS) akan dapat mengesan warna putih yang kontras secara kromatik berbanding warna lain seperti biru.

Selain itu, sekiranya berlaku kemalangan di tengah laut atau di landasan pada waktu malam atau dalam keadaan gelap, warna kapal terbang dapat dilihat dengan jelas.

Dari segi kewangan, mengecat warna baru memerlukan pelaburan yang tinggi kerana ia melibatkan wang ringgit, masa dan tenaga manusia. Menurut Boeing, proses mengecat sebuah kapal terbang Boeing Airbus mengambil masa antara dua hingga ke tujuh hari, bergantung kepada bajet.

Selain itu, menurut Boeing, lapisan-lapisan cat baru ini akan menambahkan berat kapal terbang yang akan mengakibatkan lebih banyak kos operasi. Syarikat penerbangan seboleh-bolehnya ingin mengelakkan isu seperti ini.

#2 Harga kapal terbang akan jatuh sekiranya dicat dengan warna lain

Katakanlah anda seorang multibillionnaire yang mempunyai kapal terbang peribadi yang disimpan di hangar anda sendiri. Sebelum ini, anda sudahpun mengecat kapal terbang itu dengan warna kesukaan anda. Sekiranya anda berniat mahu menjualnya untuk digantikan dengan yang baru, anda perlu bersedia untuk menerima tawaran harga yang lebih rendah.

Ini disebabkan syarikat atau individu yang mahu membeli semula kapal terbang anda itu perlu mengecat kembali dan ini akan melibatkan kos yang tinggi seperti disebut dalam poin di atas.

Apabila terbang di altitud yang tinggi sehingga terdedah kepada pelbagai keadaan atmosfera, kapal terbang berwarna kebiasaannya akan luntur. Ini melibatkan banyak kerja penyenggaraan untuk memastikan tarikan estetik kapal terbang sentiasa dijaga. Berlainan dengan warna putih yang tidak terlalu jelas berbeza walaupun telah menghabiskan masa yang panjang di udara.

Walaupun majoriti kapal terbang berwarna putih, ada juga kapal terbang yang berwarna-warni seperti ini:

Sekarang anda dah tahu. Lepas ni bolehlah eksyen sikit cerita dengan kawan-kawan travel buddies anda sebelum boarding kapal terbang!


5 Tips Dan Panduan Sebelum Anda Membuat Pinjaman Kewangan

Pada zaman sekarang, majoriti daripada golongan dewasa mempunyai hutang kewangan. Hutang ini disebabkan oleh pelbagai pinjaman yang dilakukan sama ada untuk membeli rumah, kereta dan sebagainya. Malah, terdapat juga golongan pelajar lagi yang sudah mempunyai hutang belajar.

Kemudahan pemberian pinjaman oleh bank kepada mereka yang sudah bekerja juga menyebabkan ramai yang suka berhutang dan lebih malang lagi, berbelanja melebihi kemampuan. Secara statistiknya juga, ramai golongan muda yang baru bekerja diisyhtiharkan muflis akibat pembelian kereta yang melebihi kemampuan. Maka tidak hairanlah wujud golongan muda yang mampu bermegah dengan kereta mahal tapi terpaksa ikat perut menjelang hujung bulan.

Secara umumnya, berhutang hukumnya harus dalam Islam. Walaubagaimanapun, terdapat beberapa perkara yang perlu dipertimbangkan sebelum membuat hutang (mendapatkan pinjaman). Berikut adalah beberapa perkara yang perlu anda pertimbangkan sebelum membuat pinjaman:

Riba (mengambil faedah dengan pinjaman) meruapakan salah satu dosa besar, sama seperti dosa membunuh dan syirik kepada Allah.

Adakah anda terdesak untuk mendapatkan pinjaman? Adakah pinjaman itu untuk memenuhi keperluan atau kehendak anda? Bolehkah anda bersabar dan menabung wang.

Adakah anda pasti akan ada wang untuk membayar semula pinjaman? Jika tidak mengapa meminjam wang yang tidak mampu anda pulangkan?

Adakah anda akan jatuh muflis? Adakah akan dikelilingi hutang selama-lamanya? Adakah ia akan menjejaskan hubungan anda dengan pemiutang?

Berdasarkan Surah Al-Baqarah (ayat 282 - 283) orang Islama adalah dinasihatkan untuk mewujudkan perjanjian bertulis di antara penghutang dan pemiutang dengan kehadiran para saksi apbila mengambil pinjaman sama ada kecil atau besar.

Terima kasih kepada UnRiba untuk infografi dan maklumat yang dikongsikan ini.


Video ini telah membuatkan ramai orang yang menghidap OCD menjadi berang

Obsessive-compulsive disorder (OCD) merupakan satu penyakit mental yang dihidapi oleh ramai orang. Ada penghidap yang terlalu takut dengan kuman, ada juga yang seringkali mengulangi perbuatan memeriksa pintu sama ada telah dikunci ataupun suis oven telah ditutup sebanyak beberapa kali.

Antara simptom lain OCD adalah perlu memastikan sesuatu benda itu sentiasa di posisi atau susunan yang betul dan mesti dalam keadaan simetri. Sebagai contoh, penghidap OCD takkan boleh tengok gambar ini dengan hati yang tenang:

Baru-baru ini, satu video yang menggeramkan hati telah dimuatnaik oleh seorang pengguna Youtube dari German, Luksan Wunder. Walaupun video ini tidak menarik langsung, namun ia berjaya mendapat hampir 1 juta tontonan. Ini kerana para penonton yang OCD semuanya berasa amat jengkel dengan video tersebut.

Video itu dimulakan dengan potongan kek yang dibuat dengan cincai. Kemudian diikuti dengan pelbagai tugasan yang dibuat secara acuh tak acuh seperti memotong tomato menggunakan pisau tumpul dan mengoyakkan tisu dapur dengan tidak mengikut garisan.

Pada penghujung video, Luksan menulis ayat das gefällt mir yang memberi makna 'saya sukakannya' namun dengan sengaja menambah satu lagi huruf S supaya ayat itu menjadi salah.

Jika anda tidak boleh tahan tengok benda yang tidak dibuat dengan sempurna, sila jangan tonton video ini. Ia boleh menghantui anda sebagaimana ia membuatkan para penghidap OCD yang lain mengerekot di bucu katil.


12 Mitos Di Dalam Movie Yang Anda Masih Percaya

Mesti di antara kita ramai yang banyak belajar dan mendapat ilmu pengetahun melalui movie yang ditonton. Seperti contoh, bagaimana hendak melarikan diri apabila dikejar perompak, atau apa yang perlu dibuat ketika kemalangan jalanraya. Namun, kebanyakan cerita yang kita tonton sudah bertahun lamanya, telah memperdayakan kita. Ini kerana terlalu banyak mitos yang direka-reka yang kita tidak tahu kebenarannya, dan paling sedihnya, kita masih percaya sehingga ke hari ini.

Fakta : Setelah jantung berhenti berdegup, ia takkan dapat dihidupkan semula.

Fakta : Ia mengambil masa hampir 5 minit sebelum seseorang itu merasakan kesan kimianya, dan juga ia tidak bertahan lama.

Fakta : Mengesan panggilan telefon mengambil masa sekurang-kurangnya satu jam

Fakta : Proses forensik hanya membantu pengumpulan bukti dan maklumat sahaja

Fakta : Jika anda betul-betul bimbang, anda perlu membuat laporan polis dengan segera

Fakta : Sebenarnya, ia sangat sukar untuk mengesan seseorang yang sedang lemas.

Fakta : Menembak menggunakan 2 pistol serentak sangat sukar untuk mensasarkan tembakkan.

Fakta : Penyenyap pistol hanya mengurangkan bunyi, namun tembakan masih mengeluarkan bunyi bising.

Fakta : Kepala mangga sangat tebal dan diperbuat daripada besi. Peluru kecil tidak dapat mematahkannya.

Fakta : Angin yang bergerak melepasi telinga anda membuatkan anda pekak dan tidak mendengar apa-apa bunyi.

Fakta : Seseorang akan kehilangan giginya, dan pin tersebut masih berada pada bom.

Fakta : Terdapat jarak yang sangat luas di antara satu asteroid dengan asteroid yang lain.


Rumah futuristik ini boleh berpusing 360 darjah seperti mesin basuh

Dua orang jejaka dari United Kingdom telah mencipta sebuah rumah yang boleh berputar 360 darjah untuk menggunakan setiap ruang dengan begitu baik. Walaupun rumah kecil bersaiz 3 x 3 x 3 itu kedengaran seperti sempit dan menyesakkan nafas, namun ia lengkap dengan ruang masuk, ruang tamu, dapur dan bilik tidur.

Idea inovatif arkitek TV bernama George Clarke dan pereka bernama William itu dikuasakan oleh motor kerusi roda terpakai yang dibeli dari eBay. Rekaan rumah itu boleh memuatkan seorang individu bujang ataupun berpasangan. Mereka cuma perlu menekan butang untuk menukarkan ruang rumah itu.

Walaupun rumah berbentuk silinder itu boleh berputar melawan graviti, namun bilik mandi dan tandas yang terletak di bahagian belakang panel bilik kawalan masih dibiarkan statik.

Apa yang lebih menarik, segala pintu almari dan kabinet dipegang oleh lelabah elastik dan anak kunci perlu di'gantung' menggunakan dinding magnet. Begitu juga dengan ruang dapur di mana segala peralatan dilekatkan menggunakan magnet. Sinki dan ketuhar gelombang mikro juga disimpan di dalam kabinet.

Meja makan di dapur ini boleh menempatkan sehingga empat orang. Apabila dalam mod ruang tamu, meja ini akan bertukar menjadi sebuah TV yang besar. Meja dan TV ini juga akan bertukar serba guna menjadi katil pula dalam mod bilik tidur. Genius!

Dua rakan ini menyempurnakan rekaan rumah berkonsepkan angkasa lepas ini setelah melawat banyak tapak pesta untuk mengkaji permainan roda Ferris. Prototaip ini dibina hanya pada kos £50,000 - harga yang mampu dimiliki untuk sebuah rumah dengan ciri memaksimumkan penggunaan ruang.

Tidak seperti rumah biasa, rumah moden ini menggunakan setiap penjuru dan ruang. Maka, penghuni tidak akan ada masalah rumah bersawang atau habuk teruk. Tonton sendiri bagaimana rumah ini berpusing hanya dengan satu butang.

Walaupun canggih, pada pendapat saya, rumah ini lebih sesuai diduduki oleh seorang sahaja individu. Kalau tinggal bersama pasangan di sini, rasanya akan menjadi sedikit sukar. Cuba bayangkan situasi di mana seorang sedang khusyuk makan di dapur manakala seorang lagi terlalu mengantuk dan mahu masuk tidur cepat. Mungkin boleh tercetus lagi satu perang dunia.


8 idea perniagaan laris menjelang bulan puasa

Ramai yang cuba untuk berniaga secara part time menjelang puasa. Mana taknya, nak ready persiapan raya untuk keluarga seperti baju raya, kuih raya, langsir raya, kereta raya dan bermacam macam aneka lagi. Kalau yang tinggal di selatan dan hendak pulang beraya di utara, anda kena siapkan perbelanjaan untuk minyak petrol,tol,pemeriksaan kereta dan perbelanjaan lain sepanjang perjalanan seperti makanan dan minuman.

Pada zaman yang mencabar ini dengan kos sara hidup yang tinggi di samping kena bayar GST dan terdapat kenaikkan harga barang, anda terpaksa mencari pendapatan tambahan untuk menampung kos kos tersebut. Di sini iluminasi akan kongsikan 10 idea perniagaan lari menjelang bulan puasa untuk anda.

Yang ni ramai yang akan beli, maklumla baju melayu setahun sekali baru nak beli. Untuk perniagaan baju raya anda boleh menjual baju kurung,baju melayu,jubah,kacing baju melayu,songkok,kopiah,lebai, baju budak, seluar jeans, baju t shirt dan pelbagai lagi fesyen pakaian. Tak masuk kasut, sandal, selipar dan beg tangan lagi tu. Bermacam macam jenis ada untuk kita jual pakaian raya. Anda boleh bermula dengan menjadi dropship dan menjual secara online ataupon boleh terus borong baju di jual di pejabat pejabat dan juga bazar. Menarikkan idea ini.

Hari Raya memang sinonim dengan kuih raya. Cuba kita dengar petikan lagu raya ini "minta mak, kuih sepotong, saya mahu makan kenyang perut kosong." Bertapa perlunya kuih raya di setiap rumah untuk menjamu para tetamu dan hadirin menikmati keenakkan kuih raya di hari raya. Anda juga boleh bermula menjadi ejen kepada tauke tauke kuih raya, ambil order dahulu dari rakan rakan pejabat dan jiran tetangga, lepas itu terus ambil kuih dari tauke. Nampak tak? satu balang kuih boleh untung RM 4 -12 mengikut seni kepakaran close sale anda.

Makanan dan minuman memang orang akan cari, mana taknya dah seharian berpuasa mesti teringat nak makan itu ini. Jadi jika anda ingin berniaga makanan di bazar atau tepi jalan besar memang sangat digalakkan. Contoh makanan yang ada boleh jual seperti ikan pekasam goreng ataupon sambal belacan dan ulam ulaman. Kalau minuman boleh cuba untuk menjual air cendol yang dicampur dengan pulut atau buah buahan.

Boleh lihat statistik para peniaga produk kesihatan dan kecantikan ini, rata-rata mengatakan bahawa produk kurus dan produk mencerahkan kulit mempunyai permintaan yang sangat tinggi menjelang 2 -3 bulan sebelum tibanya Syawal. Ye la kan semua nak cantik dan hensem time raya nanti sebab nak jumpa sanak saudara dan sahabat handai. Boleh survey dah produk kesihatan dan kecantikan apa yang perlu dijual, harus diingatkan supaya anda mencari produk yang mempunyai kelulusan KKM yang diyakini selamat dan juga mempunyai sijil halal.

Sampul raya juga mempunyai banyak permintaan, sekarang ada sampul raya jenis custom made. Anda boleh pilih reka bentuk mana yang anda inginkan dan boleh mula menjual kepada orang ramai. Anda juga boleh design kad raya sendiri, sekarang orang dah rindu nak terima kad raya disebabkan sekarang asyik dapat whatsapp dan sms sahaja. Rindu saat masa lalu ketika dapat banyak kad raya. Anda boleh kembalikan nostalgia ini dengan menjual kad raya.

Bunga Api ni boleh dikatakan selamat lagi berbanding mercun. Tak dak bunga api dan mercun macam tak meriah pula. Tapi biarlah bagi orang lain jual, anda tak payah jual sebab risau nanti budak budak main mercun terkena anggota badan cedera pula.

Ingat semua orang rajin sangat nak cari buluh dan anyam ketupat. Idea ini amat sesuai untuk anda yang memang minat memasak, kalau tak minat paksa juga bagi minat demi sesuap nasi. Jual lemang dan ketupat bersama serunding dan juga rendang. Pasti laris.

Handphone raya pon dah ada sekarang, anda boleh menjual handphone atau aksesori kepada remaja remaja yang sering mengikut trend semasa. Tak kisah la kalau nak jual monopod atau tripod sebab ramai yang akan berselfie bersama ketika hari raya nantui.


Singapura bakal mempunyai 'teksi terbang' pada tahun 2030

Dulu masa awal tahun 90-an, pelajar sekolah selalu kena lukis gambar imaginasi masing-masing tentang Wawasan 2020. Ketika itu, ramailah yang gambarkan landasan kereta api tinggi-tinggi, kenderaan boleh terbang dan negara yang sangat futuristik. Mungkin tak lama lagilah kita betul-betul dapat merealisasikan lukisan itu sebab negara jiran kita dah mula nak gunakan kenderaan terbang.

Kementerian Pengangkutan Singapura kini sedang dalam perbincangan untuk memulakan percubaan menawarkan perkhidmatan teksi terbang. Kenderaan futuristik ini akan menjadi pilihan alternatif bagi masyarakat urban di negara itu. Dijangka siap pada tahun 2030, penumpang teksi di Singapura mungkin tidak perlu lagi berhadapan dengan trafik sesak.

Kenderaan yang digunakan bukanlah helikopter, jet ataupun kapal terbang tetapi dron yang boleh membawa penumpang.

Walaupun peningkatan kecerdasan buatan (artificial intelligence) dan data memang sedia ada serta mampu dimiliki oleh pihak kerajaan, namun mereka masih mengalami kekangan dari segi keluasan tanah dan tenaga kerja. Kerajaan berharap mereka mampu mengatasi semua isu sebelum tahun 2030.

Tiga prototaip dron yang boleh membawa penumpang itu telahpun diuji pada sebuah persidangan yang diadakan di Singapura baru-baru ini. Dron Hoversurf Scorpion, Volocopter VC200 dan Ehang 184 mempunyai ciri-ciri tersendiri yang unik.

Hoversurf Scorpion menggabungkan reka bentuk sebuah motosikal standard dengan teknologi dron empat rotor yang membolehkan penunggang mengendalikan dron seolah-olah menunggang motor.

Volocopter VC200 pula merupakan sebuah multikopter dengan 18 rotor dan pendorong elektrik.

Akhir sekali, Ehang 184 dron autonomi yang menyerupai sebuah helikopter kecil. Dengan dron ini, penumpang hanya perlu memasukkan koordinat destinasi dalam aplikasi tablet kemudian dron akan bergerak dengan sendiri pada kelajuan 60 batu sejam (96km/j). Anda hanya perlu relaks dan nikmati pemandangan dari langit biru!

Kementerian itu belum lagi membuat keputusan untuk memilih dron manakah yang bakal digunakan.

Tak tahulah sama ada penggunaan kenderaan aerial begini boleh diaplikasikan di Malaysia atau tidak. Kalau kenderaan awam lain pun sering dirosakkan serta disalahgunakan, mungkin lambat lagilah kita boleh gunakan dron sebagai salah satu medium pengangkutan tanah air.

Apalah guna kalau teknologi terlampau canggih tapi mentaliti masyarakat masih di takuk yang lama.


Teknik Fotografi Menakjubkan Yang Tak Terlintas Di Minda Anda

Di zaman yang serba moden dan canggih ini, internet dipenuhi dengan gambar-gambar yang sangat menakjubkan, tetapi adakah anda pernah terfikir apa yang membuatkan gambar-gambar ini menjadi menarik? Ini bukan sahaja tentang gambar yang boleh di edit menggunakan software seperti photoshop dan sebagainya. Tetapi tentang kerja fizikal yang membuahkan hasil yang sangat menarik menggunakan teknik kreatif yang dilakukan oleh jurugambar untuk memastikan shot terakhir menjadi shot yang terbaik.

Lihat lah gambar-gambar disebalik tabir ini untuk mengetahui apa yang dimaksudkan. Gambar-gambar ini boleh memberikan jurugambar yang sedang meningkat naik untuk mendapatkan idea-idea yang menarik sambil memberi gambaran jelas realiti disebalik kebanyakan gambar yang sempurna.


Aktiviti Harian Yang Membakar Banyak Kalori Dalam Badan

Sekiranya anda menetap di Malaysia tanpa bersenam, kebarangkalian anda untuk menjadi obes adalah sangat tinggi. Manakan tidak, lihat saja menu sarapan pagi seperti nasi lemak, mi goreng, roti canai dan kuih-muih tempatan semuanya berkalori tinggi dan mempunyai kandungan lemak yang tinggi.

Bila tiba waktu makan tengah hari, anda disajikan pula dengan nasi berlauk, mi kari, nasi ayam, nasi tomato atau nasi briyani. Ditambah pula dengan air sejuk manis-manis yang mampu menghilangkan dahaga ketika cuaca sedang panas terik. Fuh, terangkat!

Selepas pulang dari pejabat, anda singgah dahulu di gerai untuk membeli makan malam. Ada pilihan nasi lemak ayam goreng berempah, char koay teow special atau burger bakar bertingkat-tingkat yang dihidangkan bersama kentang goreng panas-panas. Sampai sahaja di rumah, anda bancuh air Milo 3-in-1 sambil membuka bungkusan makanan.

Setiap hari hidup anda terikat dengan kerja di pejabat. Jadi, masa bila nak bersenam?

Kami kongsikan beberapa aktiviti fizikal yang boleh anda lakukan sendiri di rumah untuk membakar kalori. Anggaran ini adalah bagi orang dewasa yang mempunyai berat badan sekitar 68kg ya.

Jika anda telah meminum satu tin air minuman bergas, anda boleh menyapu lantai selama 1 jam untuk membakar 138 kalori daripada minuman itu.

Aktiviti memasak boleh membakar lebih kurang 170 kcal jika anda sibuk di dapur sekurang-kurangnya satu jam. Ini bersamaan dengan sarapan dua biji telur dadar yang dimasak bersama tomato dan keju. Kalau anda makan roti canai, anda perlu berada di dapur selama 2 jam.

Menggosok baju selama 1 jam boleh membakar sehingga 156 kalori. Jumlah ini bersamaan dengan 13 minit sesi berenang secara kuat-kuat. Maka, kumpulkan baju kerja anda dan gosok lama-lama pada hujung minggu ya.

Mungkin inilah salah satu sebab orang Jepun kurus-kurus belaka. Menyental lantai dengan posisi "zoukin gake" selama 1 jam boleh membakar sehingga 380 kalori! Apa lagi, sentallah satu rumah sekarang.

Sekiranya anda meluangkan 30 minit untuk mengelap tingkap, anda akan membakar sebanyak 167 kcal. Namun, jika anda makan semangkuk bijirin sarapan sejurus selepas mencuci tingkap, anda kembali ke asal.

Kalau anda merasakan menyental lantai menggunakan tangan adalah tidak begitu menarik, anda boleh juga mengemop lantai selama sejam. Walau bagaimanapun, kalori yang dibakar hanyalah sekitar 153 kcal sahaja,

Sama seperti mengemop lantai, mencuci sebuah kereta akan membakar lebih kurang 153 kalori. Namun, jika anda memandu sebuah lori atau van, anda mampu untuk membakar lebih banyak kalori.

Anda perlu memvakum lantai selama sejam untuk membakar 173 kalori daripada seketul pulut panggang.

Buat aktiviti fizikal teruk-teruk tapi bakar sikit saja kalori kan? Jadi, faham-fahamkanlah bahawa anda tidak boleh makan mengikut nafsu sewenang-wenangnya. Sentiasa kawal pemakanan dan kurangkan pengambilan makanan berlemak serta berkalori tinggi.

Sepotong kuih seri muka sahaja sudah mempunyai 192 kalori. Persoalannya, anda nak sapu lantai berapa lama?


Kisah Gadis Penjual Ikan Walaupun Berkelulusan Diploma

"Alhamdulillah, Banyak juga hasil jualan ikan sungai saya hari ini. Tapi bergantung pada cuaca juga, kalau musim hujan hasil jualan sangat kurang. Selalu saya  berniaga di pasar malam sebab kebanyakan pembeli adalah warga asing seperti warga Bangladesh dan Myanmar". kata Ikin kepada pihak Iluminasi.

Ikin atau nama sebenarnya Nur Ashikin binti Mohd Khalid merupakan seorang peniaga ikan sungai. Ikin yang berasal dari Lunas,Kedah menetap di  Kampung Sungai Seluang Bawah. Ikin yang berusia 23 tahun ini telah menamatkan pengajian di peringkat Diploma dalam jurusan pemasaran di Politeknik Sultanah Bahiyah pada tahun 2015.

Selepas sebulan tamat pengajian peringkat Diploma, Ikin mendapat panggilan kerja di salah sebuah kilang yang terletak di Lunas sebagai kerani kemasukan data. Ikin bekerja sekejap sahaja disebabkan faktor suasana tempat kerja yang tidak berapa sesuai. Selepas itu, Ikin mula berniaga ikan sepenuh masa.

Pada mulanya, ibu bapa Ikin bimbang kerana Ikin mempunyai Diploma. Namun Ikin tidak minat untuk bekerja di pejabat tetapi tetap mahu berniaga ikan juga. Sifat ini tidak seperti kebanyakan lepasan IPT yang dikatakan sering memilih pekerjaan.

Ikin juga bernekad untuk berniaga seperti bapanya dan telah berjaya meyakinkan keluarganya bahawa Ikin boleh melakukannya. Bagi Ikin, Diploma itu hanya sebahagian daripada menuntut ilmu, lagipun kebanyakan graduan yang mempunyai Diploma tidak bekerja mengikut bidang yang dipelajari.

Ayah Ikin merupakan seorang peniaga pasar malam. Ayahnya juga seorang penangkap ikan di sungai dan hasil pencarian tersebut dijual secara segar dan juga dijadikan pekasam. Selalunya Ikin akan berniaga ikan segar dan ikan pekasam bersama kakaknya di sekitar pasar malam Lunas. Hasil jualan Ikin sekitar RM1,000 lebih sebulan, bergantung juga kepada faktor cuaca dan kuantiti ikan.

Ikin sedikit pun tidak berasa malu untuk menjual ikan di pasar malam kerana ia merupakan sumber rezeki yang halal di samping berniat untuk membantu keluarganya. Minat berniaga juga membuatkan Ikin lebih yakin berhadapan dengan orang ramai dan Ikin merasa seronok apabila dapat melihat pelbagai ragam dan gelagat manusia ketika berniaga di pasar malam.

Ikin juga memberi saranan supaya menceburi bidang perniagaan walaupun berniaga secara kecil-kecilan namun besar ganjaran yang akan diterima nanti. Yang penting usaha, doa dan tawakal. Ikin juga berpesan supaya banyakkan senyum, jujur dan sabar melayan kerenah setiap pelanggan. Lagipun berniaga adalah sunnah dan setiap apa yang kita buat mestilah niat kerana Allah.

Ikin juga berharap supaya bidang yang Ikin ceburi ini berjalan dengan lancar dan mempunyai kedai sendiri suatu hari nanti kerana Ikin memang minat berniaga. Doakan kejayaan Ikin.


10 Jenis Dan Ciri-Ciri Lelaki Yang Disukai Serta Memikat Perempuan

Wanita adalah antara salah satu ciptaan yang unik di muka bumi ini. Mereka tidak seperti lelaki. Sifat mereka yang sukar difahami serta peribadi yang tidak menentu membuatkan lelaki sering keliru. Namun, jika anda ingin menawan hati gadis idaman anda, ada beberapa perkara yang anda perlu tahu yang dapat mencairkan hati para gadis.

Anda tak perlu menjadi Aaron Aziz atau membuat pembedahan plastik untuk kelihatan seperti Aaron Aziz. Guna taktik-taktik saintifik ini untuk menjadi lebih menawan dan membuatkan gadis-gadis tertarik dengan anda!

Ajak rakan anda jika anda ingin kemana-mana, untuk menjadi wingmen anda. Seseorang itu dikatakan kelihatan lebih menarik jika berada di dalam kumpulan, daripada berada berseorangan, menurut kajian daripada Universiti of California. Terima kasih kepada sesuatu yang dipanggil "Cheerleader effect," kata penyelidik.

Seseorang dikatakan kelihatan lebih menarik apabila berada di dalam kumpulan kerana jika dilihat pada paras rupa kesemuanya sekaligus, membuatkan mereka nampak lebih kurang sama, yang mana amat membantu jika anda mempunyai penampilan yang buruk. Sebagai contoh, jika anda mahukan anda kelihatan menarik dan tampan, sentiasa berada bersama rakan anda yang sentiasa segak bergaya.

Sebenarnya, wingman terbaik anda mungkin masih memakai lampin. Mengikut kajian daripada Perancis, lelaki yang sukakan atau selalu bermain dengan bayi dikatakan mempunyai peluang tiga kali ganda untuk menawan hati gadis berbanding lelaki yang tidak mengendahkan bayi.

Juga, 40% daripada wanita tertawan atau tertarik selepas melihat jejaka senyum dan melayan kerenah dengan bercakap dengan bayi. Bagi wanita, mereka melabelkan jejaka yang menyukai bayi sebagai menarik. Secara logiknya, wanita berfikiran, perilaku yang baik terhadap bayi adalah signal seseorang jejaka akan melayan anak-anak mereka dengan baik pada masa hadapan.

Wanita beranggapan lelaki yang mempunyai jambang yang sederhana tebal kelihatan lebih kacak dan tampan daripada mereka yang berjambang nipis, atau berjambang penuh atau bercukur licin, menurut penyelidik di Australia. Saintis percaya bahawa jambang melambangkan kemaskulinan seseorang lelaki.

Kalau anda tak ada kereta mewa, cuba minta pinjam pada rakan anda yang mempunyai kereta mewah atau sporty. Kajian di UK menunjukkan wanita lebih tertarik kepada lelaki yang memandu Bentley Continental daripada lelaki yang memandu Ford Fiesta, walaupun penampilan dan perwatakan merekan adalah serupa. Kereta mewah menunjukkan yang lelaki ini mempunyai kewangan yang stabil, dan mungkin lebih mampu untuk "melabur" untuk kekasihnya.

Melabur masa anda untuk membantu membuatkan wanita tertarik. Kajian dari Cornell Universiti menemukan bahawa wanita lebih cenderung untuk menjalinkan hubungan jangka masa panjang bersama lelaki yang menunjukkan perwatakan tidak mementingkan diri, seperti bekerja sebagai sukarelawan contohnya membantu memberi makan kepada gelandangan.

Jenaka dan kelucuan anda boleh membuatkan wanita tertawan. Lelaki yang mempunyai sense of humor, lebih disenangi wanita dan juga membuatkan wanita tidak berasa bosan. Jika anda memiliki sifat ini, kemungkinan besar anda mudah untuk memikat wanita, dan wanita beranggapan bahawa lelaki yang berperwatakan lucu adalah sebagai calon yang lebih baik.

Sesuatu yang tidak dapat disangkal. Kajian daripada UCLA menunjukkan wanita beranggapan lelaki sasa dan tegap adalah lebih maskulin dan tertarik kerana lebih seksual daripada lelaki kurus tidak berotot dan juga lelaki gemuk. Ketegapan dan kesasaan berkait rapat dengan dominasi kata penyelidik. Wanita amat menyukai dominasi, namun tidak berlebihan. Terlalu berotot juga akan membuatkan mereka tidak senang, dan jika tidak berotot pula membuatkan mereka berasa tidak selamat.

Bagi wanita, lelaki yang mempunyai parut kecil di muka adalah lebih menarik daripada mereka yang mempunyai kulit mulus, menurut kajian di UK. Wanita melihat parut ini sebagai kejantanan yang tinggi. Jadi jika wajah anda berparut dan tidak licin, anda tak perlu terlalu risau. Ia mungkin suatu kelebihan bagi anda.

Ini adalah satu perkara penting yang perlu ada pada seorang lelaki. Jika sesorang itu boleh bermain alat muzik, ia akan meningkatkan peratusan untuk wanita tertarik kepada mereka. Wanita melihat bakat ini sebagai sesuatu yang sangat seksi dan mereka berbangga jika mempunyai pasangan yang berbakat dalam muzik. Lelaki seperti ini dianggap lebih romantik daripada lelaki yang tidak pandai bermain alat muzik.

Dengan hanya berada di dalam bilik yang dipenuhi bunga-bungaan sahaja dapat mempengarui cara wanita memandang lelaki, menurut journal Social Influence. Hadiahkan bunga kepada wanita sangat membantu anda untuk memikat hati wanita, dan anda tak akan pernah salah jika memberikan wanita bunga, kerana mereka seolah-olah dijampi apabila mendapat bunga. Bunga memberi signal romantik, serta dapat menaikkan mood wanita.


Anda selalu beli susu pekat manis atau krimer manis?

Selalunya susu sejat digunakan dalam masakan, pencuci mulut ataupun minuman. Susu sejat (evaporated milk) merupakan susu yang telah melalui proses penyejatan untuk menyingkirkan sehingga 60% kandungan air. Susu sejat tidak ditambah gula dan ia berbeza dengan susu pekat (condensed milk) yang menjadi pekat dan manis.

Bunyi macam mudah kerana cuma ada dua terma di situ. Tapi bila anda berkunjung ke pasar raya, tiba-tiba nampak rak penuh dengan pelbagai jenis tin susu sejat, susu isian sejat, krimer sejat, susu isian pekat, krimer pekat manis. Eh, banyaknya! Apa beza semua jenis susu ini?

Krimer - merupakan produk keluaran sampingan (byproduct) susu. Ia bukanlah susu sebenar tapi cuma lemak susu yang dikaup dari permukaan semasa proses penghomogenan susu ataupun lemak tumbuhan.

Susu isian - Susu isian atau filled milk merupakan susu yang telah disingkirkan lemak susunya kemudian digantikan pula dengan lemak/minyak tumbuhan seperti minyak sawit.

Sebelum anda meneruskan pembacaan, anda perlu ketahui bahawa senarai ini dibuat mengikut turutan keaslian dan kandungan susu. Kedudukan pertama merupakan produk yang dihasilkan menggunakan susu sebenar manakala produk yang paling akhir sekali tidak mengandungi sebarang susu langsung.

Tahukah anda bahawa TIADA susu sejat sebenar yang dihasilkan di Malaysia? Di negara luar seperti Australia dan United Kingdom, syarikat Nestle di sana mengeluarkan produk susu sejat yang dibuat menggunakan susu segar. Jadi, produk ini memang benar-benar 100% susu.

Susu sejat di negara luar hanya mengandungi 3 atau 4 bahan sahaja kerana ia diperbuat menggunakan susu asli. Apa yang membezakan susu sejat dengan susu sejat penuh krim ini adalah kandungan bahannya. Susu yang terdapat di Malaysia ini merupakan campuran pepejal susu bersama lemak susu.

Jika anda perhatikan pada gambar tersebut, kandungan lemak adalah 1.6 gm bagi setiap 20 gm, bermakna ia mengandungi 8% lemak.

Jika anda ingat perkara asas yang diberitahu di atas, "isian" bermakna susu ini telah dicampur dengan lemak/minyak tumbuhan.

Seperti susu sejat, produk ini juga tidak dikilangkan di Malaysia. Dalam kategori susu pekat, susu ini merupakan yang paling asli bahan kandungan tenusunya. Cuma dua saja bahan yang digunakan untuk membuat susu pekat manis ini iaitu susu dan gula.

Ia cuma terdapat di negara luar. Rasanya di Singapura ada dijual tetapi sukar didapati di Malaysia. Kalau anda terjumpa susu seperti ini di mana-mana pasar raya, boleh maklumkan kepada kami ya. Kami akan kemaskini artikel ini.

5. Susu penuh krim pekat manis (sweetened condensed full cream milk)

Seperti biasa, Malaysia hanya mempunyai 'the next best thing' iaitu susu pekat hasil campuran pepejal susu dan lemak susu.

Tahukah anda 'susu sejat' Carnation Malaysia sebenarnya adalah krimer? Ini mungkin disebabkan peratus kandungan lemak tumbuhan di dalamnya melebihi kandungan susu. Sebab itu ia tidak boleh dilabelkan sebagai susu sejat dan menjadi krimer.

Produk ini PALING BANYAK dijual di Malaysia. Malah, jika anda buat carian di Google menggunakan kata kunci "sweetened creamer", susah untuk jumpa negara lain yang mengeluarkan produk krimer manis seperti ini.

Lihatlah sendiri hasil carian semuanya majoriti dari Malaysia. Jika anda lihat label krimer manis ini, anda boleh dapati kebanyakan bahan pertama yang disenaraikan ialah gula.

Dengan kandungan gula yang melebihi 40-50%, adakah anda masih berasa hairan mengapa kadar pesakit kencing manis di Malaysia semakin meningkat? Apalah gunanya jika krimer ini dilabel sebagai 'tiada kolestrol' dan disuntik dengan pelbagai vitamin, kalsium dan mineral sekiranya ia lebih banyak mendatangkan mudarat.

Contoh produk krimer ini adalah Coffee-mate. Produk ini dibuat menggunakan lemak dan minyak tumbuhan. Walau bagaimanapun, ia mungkin mengandungi bahan sampingan terbitan susu (milk derivatives) seperti sodium caseinate namun secara umumnya ia bukanlah produk tenusu.

Sekarang anda dah tahu apa yang anda letak dalam teh dan kopi anda setiap hari. Label produk-produk 'susu' ini pun dilihat semakin lama menjadi semakin panjang. Mungkin itulah strategi pemasaran mereka. Mungkin juga bertujuan untuk mengelirukan pengguna. Tiada siapa yang tahu. Tapi sebagai pengguna, anda perlulah menggunakan kebijaksanaan ketika memilih barang dan makanan yang menjadi darah daging. Jadilah pengguna bijak.

Dengan peningkatan kadar diabetes dalam negara, mungkin sudah tiba masa pihak kerajaan mula campur tangan untuk menyeru pihak pengeluar supaya menghasilkan susu pekat dan susu sejat yang asli untuk rakyat Malaysia.


Anda nak kurus tanpa bersenam? Boleh cuba cara ini.

Ramai orang yang mengalami berat badan berlebihan memberikan alasan tiada masa untuk bersenam ataupun malas untuk bersenam. Tapi tahukah anda, sebenarnya jika anda jaga pemakanan sahaja pun dah boleh kurangkan berat badan? Anda cuma perlu fahami apa itu BMR dan konsep defisit kalori sahaja untuk kehidupan yang lebih menyihatkan. Mari kita mulakan!

Setiap hari, badan anda membakar kalori selama 24 jam walaupun anda bersenam ataupun tidak. Apabila anda menghantar whatsapp, menonton tv, tidur, mandi dan bernafas semuanya menggunakan kalori. Kalori dibakar untuk meneruskan pengepaman jantung, memastikan paru-paru dan segala organ berfungsi dengan baik.

Basal metabolic rate (BMR) atau kadar metabolik asas merupakan jumlah kalori yang diperlukan oleh badan untuk memastikan tubuh berfungsi semasa anda menjalani kehidupan seharian. Dalam erti kata lain, BMR merupakan jumlah kalori yang dibakar walaupun anda duduk statik dan tidak bergerak langsung. Tidak kira sama ada anda merupakan seorang yang aktif ataupun kuat tidur, BMR anda tetap sama.

Harap anda tidak keliru BMR dengan BMI (body mass index) di mana kiraan BMI hanya digunakan untuk mengetahui sama ada anda mengalami kegemukan atau tidak.

Jika anda fahami BMR anda dan jaga pemakanan dengan mengira kalori, anda sebenarnya boleh mengurangkan berat badan tanpa perlu bersenam.

Anda boleh gunakan kalkulator di sini untuk mengetahui BMR, BMI dan anggaran kalori yang anda bakar berdasarkan aktiviti harian anda. (Jika anda perhatikan, BMR anda tetap mempunyai nilai yang sama walaupun anda pilih gaya hidup tiada aktiviti ataupun terlalu aktif.)

Sekarang, anda sudah tahu BMR dan juga anggaran kalori kegunaan harian anda. Apa yang perlu anda lakukan ialah buat sasaran defisit kalori setiap hari.

Menurut Mayo Clinic, sekiranya anda mengurangkan pengambilan kalori sebanyak 500 kalori setiap hari, anda boleh mengurangkan 0.45kg setiap minggu.

Penggunaan kalori harian yang digunakan adalah 1,961. Maka pengambilan kalori (makan dan minum) yang disyorkan perlu ditolak sebanyak 500 menjadikan jumlah pengambilan kalori harian 1,461.

Anda boleh muatturun aplikasi kalkulator kalori seperti MyFitnessPalatau boleh juga menyemak kalori setiap makanan melalui laman webnya di sini.

Kita guna kembali nilai pengambilan kalori 1,461 daripada contoh sebentar tadi dan screenshot kalori nasi tomato ini.

Sekiranya anda telah makan sepinggan nasi tomato sebagai sarapan, anda telah mengambil lebih kurang 495 kalori. Maka, anda hanya tinggal 966 kalori sahaja untuk dihabiskan sepanjang hari.

Di sinilah terletaknya kunci untuk mengurangkan berat badan iaitu dengan MENGAWAL PEMAKANAN.

3,500 kalori / 7 hari = 500 defisit kalori setiap hari

Kalori aktiviti - defisit kalori = Kalori yang boleh diambil

Katakan anda makan semua makanan di atas dalam masa sehari, anda sudahpun mengambil 2,214 kalori.

Anda cuma perlu mengambil 1,461 kalori sahaja tetapi anda telah makan 2,214 kalori.

Malah, anda juga telah makan melebihikalori harian asal iaitu 1,961 kalori. Dah terlebih 253 kalori!

Anda tidak akan turun berat badan sekiranya anda tidak mengawal pemakanan dan pengambilan kalori. Sebaliknya, berat badan anda akan bertambah jika anda berterusan makan menu begini setiap hari.

Oleh itu, jadikan amalan untuk menyemak terlebih dahulu jumlah kalori di Myfitnesspal sebelum makan. Dengan itu, anda boleh kawal saiz hidangan dan tahap pemakanan anda.

Minum banyak air kosong kerana ia tidak mengandungi sebarang kalori dan boleh membantu mengawal nafsu makan anda.

Peringatan: Jika anda mempunyai masalah kesihatan seperti darah tinggi, kencing manis dan sebagainya, sila rujuk dengan doktor terlebih dahulu sebelum menggunakan konsep 'diet' ini ya. Apa-apa pun, sebenarnya diet yang paling sihat adalah dengan melakukan senaman di samping menjaga pemakanan. Barulah hidup anda lebih teratur dan seimbang.


Pengkaji di China Ingin Menghasilkan Kulit Menggunakan Teknologi 3D Printing

Kini teknologi 3D print telah digunakan secara meluas dalam pelbagai sektor. Teknologi ini membolehkan pengguna membuat duplikasi atau menghasilkan sesuatu binaan 3D dalam masa yang lebih pantas.

Kini, para pengkaji dan syarikat daripada China sedang berusaha untuk membangunkan teknologi dan proses untuk menghasilkan kulit manusia daripada teknologi 3D ini - dan mereka menjangkakan dapat menghasilkannya dalam tempoh 2 hingga 3 tahun lagi. Wu Jun, pengarah di Burns Institute yang terletak di Chongqing berkata, mereka sedang melakukan ujikaji itu menggunakan kulit babi.

"Dalam usaha menghasilkan kulit dengan menggunakan teknologi 3D print, halangan utama yang kami hadapi adalah mencari ramuan yang sesuai untuk menghasilkan tisu kulit tersebut." Pada masa ini, kebanyakan produk yang dihasilkan menggunakan teknologi ini adalah objek keras dan pegun tetapi untuk menghasilkan kulit, mereka perlukan formula khas bahan-bahan yang boleh menghasilkan kulit yang flexible dan boleh berubah bentuk mengikut pergerakan manusia.

Beliau turut menambah, terdapat beberapa lagi pengkaji lain yang turut sama melakukan kajian ini. Oleh itu, beliau berharap dapat menyelesaikannya segera untuk menjadi yang pertama dapat menghasilkan kulit menggunakan teknologi 3D print ini. Buat masa ini, terdapat pengkaji daripada lain yang telah berjaya menghasilkan sampel tisu kulit ini di dalam makmal. Walaubagaimanapun, mereka menghadapi cabaran untuk membiarkannya kekal hidup dan berfungsi untuk jangka masa yang lama.

Di China, terdapat sebuah kilang menghasilkan produk daripada teknologi 3D print yang masih dalam pembinaan di Chongqing. Syarikat ini merupakan usaha sama antara syarikat dari Amerika Syarikat, Hkable dan syarikat bioteknologi China, Jintai. Ianya merupakan kilang yang pertama seumpamanya di China.


6 Tips Petua Membeli Dan Memilih Daging Segar

Sekiranya anda berbuat baik dengan penjual daging atau pemotong daging di pasar raya, anda boleh mendapatkan tips dan belajar tentang potongan daging dan promosi yang ditawarkan. Selain itu, ada juga penjual daging baik hati yang boleh memberikan anda daging cincang segar ataupun potongan stik terbaik.

Sekiranya anda membeli daging yang siap dipek, elakkan mengambil pek yang tidak sejuk apabila disentuh. Kesemua daging mentah seharusnya disimpan pada suhu sejuk untuk mengelakkan pengumpulan bakteria. Jika daging dijual di tempat terbuka atau pada suhu panas, elakkan membeli ya!

Apabila ke pasar raya, lawati kaunter bahan basah akhir sekali sebelum membuat bayaran. Elakkan membeli daging paling awal kerana ketika anda berjalan ke bahagian-bahagian lain di pasar raya, bakteria boleh merebak dengan cepat.

Jangan pilih pek daging yang mengandungi rembesan jus daging kerana ini boleh memberi petunjuk bahawa cara penyimpanan daging itu salah dan telah dibiarkan secara berpanjangan.

Selain itu, perhatikan juga tekstur, warna dan bau daging. Sekiranya daging sudah tidak anjal, warna daging pucat dan mempunyai bau yang kurang menyenangkan, jangan beli.

Walaupun daging telah dipek, seelok-eloknya anda bungkus daging itu menggunakan plastik lain. Ini untuk mengelakkan daripada rembesan darah/jus daging meresap ke dalam makanan lain dalam bakul atau troli seterusnya mengakibatkan pencemaran bakteria.

Kebanyakan pasar raya mengamalkan konsep first in, first outdi rak penyimpanan. Ini bermakna daging yang di hadapan atau di atas sekali mungkin mempunyai tarikh luput yang paling hampir. Ambil daging yang berada di belakang rak dan semak tarikh luputnya.

Sekarang bolehlah masak black pepper steak ataupun buat lauk daging masak merah menggunakan daging segar tu. Mm, sedapnya!


Kisah Sedih Pakcik Tua Ini Membuatkan Kita Menilai Semula Di Mana Kita Berada

Qusairy bosan menunggu bas yang tak kunjung tiba, tatkala jam sudah hampir berdetik dua. Matahari hari itu, cukup terik bahangnya sehingga peluh bajunya lencun.

Datang seorang tua di sebelahnya lalu si tua duduk menunggu bas bersama. Qusairy hanya senyum memandang si tua lalu si tua membalas senyumnya lalu dihulurkan salam pada Qusairy, anak muda.

"Selalu jam 2 ni dah sampai dah bas," kata si tua. Qusairy menoleh memandang pakcik itu.

"Nak pergi mana dik?" tanya si tua. Qusairy rasa tak selesa diaju soalan tiba-tiba.

"Pergi beli KL beli barang Pakcik, barang komputer," jawab Qusairy. Si tua menangguk, faham.

"Sama la kita. Bas 123, sekejap lagi sampai la tu," kata si tua.

"Susah pakcik nak nampak orang macam kau naik bas ni nak," kata si tua. Qusairy menoleh kembali merenung pakcik itu.

"Motor rosak pakcik, terpaksa naik bas," jawab Qusairy. Hatinya terdetik-detik hendak melihat wataknya di telefon, yang sudah pun pulih tenaga untuk meneruskan permainan.

"Dah kerja ke dik?" tanya si tua lagi. Qusairy akhirnya memadamkan telefon, lalu dimasukkan ke dalam poket semula. Pakcik itu benar mahu berceloteh nampaknya.

"Dah. Kerja admin Cik," jawab Qusairy. "Pakcik nak ke mana ni Cik?"

"Balik rumah," kata si tua. "Sampai KL nanti tukar bas lain pulak." Qusairy mengangguk faham.

"Kau pakai motor apa dik? Pakcik minat juga motor-motor ni, tapi sekadar mampu minat aje la," kata si tua.

"LC pakcik, itu je la yang mampu, nak pakai kereta tak dapat lagi Cik," balas Qusairy.

"LC pun ok, pakcik tengok berdesup betul pergi eh, enjin kecik je 135," kata si tua. "Kau tak ada teringin nak upgrade ke?"

"Hahahaha," tergelak Qusairy. "Gaji kecik aje Cik, bilik pun sewa. Mana mampu lagi."

"Bukan sekarang bila gaji dah minima, gaji patutnya naik ke?"

"Mana ada pakcik," balas Qusairy. Soalan si tua membuatkan Qusairy resah, kerana Qusairy agak sensitif berkaitan gajinya yang rendah jika dibandingkan dengan rakan-rakannya.

"Belum Cik," jawab Qusairy. Si tua hanya tersenyum mendengar jawapan Qusairy.

"Gaji kau lebih seribu setengah tak?" tanya si tua lagi.

Qusairy menangguk. "Dulu masa zaman pakcik dulu, nak kahwin tak macam sekarang," kata si tua perlahan.

Datang seorang gadis Cina lalu gadis itu duduk tidak jauh dari mereka. Si tua hanya senyum memerhatikan mata Qusairy yang mengekori pergerakan gadis comel tersebut.

"Sekarang kahwin, mak ai, 15 ribu tu dah macam biasa," kata si tua. "Pakcik dulu hantaran 500 je."

"Kos dah naik Cik," kata Qusairy cuba memberi pandangan. "Semua benda mahal sekarang. Gaji pun dah tak cukup nak tampung kenaikan ni."

"Pakcik mintak maaf la, tapi pakcik tak berapa gemar dengar anak muda mengeluh macam tu," kata si tua.

"Orang kita sekarang ni, sibuk nak melabur duit ke sana sini," kata si tua. "Tapi ramai tak mau melabur pelaburan paling besar yang Allah bagi kat kita."

Qusairy hanya diam. Dia tak tau apa jawapan patut disebut. "Pakcik kerja gaji seribu empat ratus, anak pakcik enam orang," sambung si tua.

"Pakcik kurang faham kenapa anak muda sekarang ramai mengeluh macam-macam. Pernah juga pakcik baca dalam internet orang kutuk yang miskin kenapa perlu ada anak ramai kalau dah tau susah. Terasa betul pakcik baca tu," kata si tua sambil menggeleng kepala.

"Ramai yang cakap macam tu sekarang, pakcik," kata Qusairy bersetuju.

"Orang kita dah jarang nak nampak dah yang jalan untuk hidup senang, tak kiralah kaya kat dunia, kaya kat akhirat ke, adalah dengan ada anak ramai dan besarkan anak-anak kita supaya jadi orang yang berguna," kata si tua.

Si tua tunduk, "ramai takut susah bila ada anak ramai. Tapi pada pakcik, buat apa senang kalau yang berkongsinya sedikit, lebih baik cukup dapat dikongsi ramai."

"Zaman sekarang, orang dah tak ambik sangat pandangan macam tu," kata si tua. "Pandangan dah lapuk." Qusairy mengangguk lagi.

"Bas dah sampai," kata si tua. Qusairy dan pakcik itu bangun lalu mendaki tangga bas.

Berdiri di dalam bas, Qusairy menoleh memandang gadis Cina tadi yang masih sabar menunggu keseorangan. Si tua hanya senyum melihat gelagat Qusairy.


Awan yang baru dikenalpasti ini amat menggerunkan

"Undalatus asperatus" adalah salah satu kategori awan yang telah diperkenalkan oleh Gavin Pretor-Pinney, founder kepada The Cloud Appreciation Society. Selama 9 tahun, beliau membida untuk menamakan awan yang berombak dengan gelaran "Undalatus asperatus" ini. Semalam World Meteorological Organization akhirnya bersetuju dengan cadangan Gavin ini namun namanya ditukar kepada "awan asperitas 4".

Gavin menyifatkan formasi awan ini sebagai awan berombak sama seperti melihat ombak di lautan besar. Ombak ini juga bergantung kepada ketebalan awan yang wujud yang boleh menghasilkan pemandangan yang menakjubkan. Awan "awan asperitas 4" ini terbentuk pada altitud rendah dan disebabkan oleh weather front yang menghasilkan bentuk ombak pada atmosfera.

Awan yang baru diisytiharkan ini amat menggerunkan seolah-olah sudah dekat hari kiamat.


Sekarang dah ada matahari tiruan pula. Tak percaya? Baca ini.

Sekumpulan saintis dari Jerman telah menguji Synlight yang merupakan matahari buatan manusia terbesar di dunia.

Rekaan setinggi 50 kaki yang dibina di Pusat Aeroangkasa Jerman di bandar Cologne itu melibatkan 149 buah lampu sorot (spotlight) dengan projektor filem terang. Susunan lampu ini akan menghasilkan cahaya 10,000 kali lebih kuat daripada cahaya matahari biasa. Suhu pada setiap mentol pula boleh mencecah sehingga 3,000°C.

Kuasa solar dari "matahari" ini dijangka dapat membantu penyelidik yang diketuai oleh Bernhard Hoffschmidt untuk menjana hidrogen sebagai bahan api yang mesra alam sekitar. Bahan api yang bebas karbon dioksida ini boleh digunakan untuk menghidupkan kereta dan kapal terbang.

Kumpulan saintis ini membawa kuasa matahari turun ke bumi dengan menghasilkan semula radiasinya dalam makmal. Proses pemanasan lampu Synlight ini akan menghasilkan wap air yang boleh dibahagikan kepada oksigen dan hidrogen.

Kajian ini dimulakan akibat tekanan banyak negara yang ingin mengurangkan emisi dan pengeluaran karbon dioksida dalam udara. Walau bagaimanapun, matahari buatan ini juga masih belum cukup mesra alam sekitar. Ini disebabkan ia menggunakan tenaga elektrik yang terlampau besar. Dalam masa empat jam sahaja, Synlight menggunakan elektrik sama banyak seperti sebuah rumah yang diduduki oleh empat orang selama setahun!

Sasaran kajian ini adalah untuk menggunakan tenaga matahari yang sebenar untuk menghasilkan hidrogen. Perubahan iklim yang ketara telah menjadikan bumi semakin tenat. Disebabkan itu mereka ingin membantu menyelamatkan bumi dengan mengurangkan penggunaan bahan api fosil.


Top 10 Haiwan-haiwan paling berbahaya di dunia

Di dunia ini, terdapat banyak haiwan yang boleh menyebabkan kematian dan dikira berbahaya kepada manusia kerana sifat dan cara binatang-binatang ini bertindak. Di sini, saya nak kongsikan haiwan-haiwan yang berbahaya. Kebanyakan daripada haiwan ini sebenarnya tidak berbahaya sekiranya tidak diganggu tetapi ada satu haiwan yang memang akan memburu manusia tidak kira tempat, dan haiwan ini saya letakkan di ranking no 1 sebab memang terbukti haiwan inilah sebenarnya paling berbahaya di dunia.

Lembu Afrika dikenali sebagai spesis haiwan yang hidup berkelompok dan berhijrah dari satu tempat ke satu tempat untuk makan dan minum dengan mencari padang ragut dan sungai. Haiwan ini tidak dianggap berbahaya sekiranya tidak diancam namun akan bertindak sebaliknya apabila nyawanya atau anaknya dalam bahaya. Hal ini boleh dilihat dengan pelbagai video yang menunjukkan kehebatan haiwan ini bertarung dengan singa afrika. Lembu Afrika ini diberi jolokan nama "Black Death" disebabkan sifatnya yang garang yang mampu membunuh ketika diancam dan dibuktikan apabila haiwan ini membunuh lebih banyak pemburu berbanding dengan haiwan lain dengan strategi yang hebat. Lembu ini akan melihat, mengepung dan akan merempuh mangsanya tanpa rasa takut walaupun mereka sudah cedera. Lembu Afrika ini juga akan menyerang kenderaan yang bergerak.

Katak Beracun ini hidup di Amerika Selatan dan yang paling berbahaya adalah Katak Emas Beracun. Katak ini ditemui tinggal di pesisiran pantai Colombia dan boleh membesar sehingga 2 inci. Racun di badan katak ini iaitu di kulitnya dinamakan "batrachotoxin" adalah sangat merbahaya kerana satu katak ini yang mengandungi lebih kurang 2 microgram toksik ini boleh membunuh sehingga 10 orang dewasa. Apa yang memburukkan keadaan adalah sekiranya seseorang atau haiwan menyentuh kulitnya sahaja sudah akan terkena dengan racun ini. Katak Beracun di Amerika Selatan terkenal digunakan sebagai racun untuk diletakkan di anak panah untuk memburu.

Dijumpai berenang di Laut Indo-Pacific di utara Australia, haiwan lutsinar ini adalah haiwan laut paling berbisa di dunia dan diakui oleh National Oceanic and Atmospheric Administration. Obor-obor ini mempunyai 15 sesungut di badannya yang boleh memanjang sehingga 10 kaki panjang yang dipenuhi dengan sel suntikan yang lebih dikenali dengan nama "nematocytes" yang mempunyai toksik yang sekaligus menyerang sistem saraf, jantung dan kulit. Walaupun ada antidot, racun obor-obor ini sungguh kuat sehinggakan kebanyakan mangsa yang terkena boleh strok dan lemas atau kegagalan jantung untuk berfungsi. Walaupun mangsa sempat ke hospital dan menerima antidot, kesan sakit boleh lagi dirasai berminggu-minggu selepas itu ditambah dengan parut akibat sesungut obor-obor ini.

Ikan buntal memang terkenal di kalangan masyarakat Malaysia kerana ikan ini terkenal makan umpan pancing. Ikan ini ditemui kebanyakannya di laut tropikal seperti Malaysia, Filipina, China dan amat istimewa di Jepun. Walaupun dianggap haiwan vertebrata kedua paling berbisa di dunia selepas Katak Emas Beracun, neurotoxinnya iaitu dikenali sebagai "tetrodoxin" terdapat di kulit, otot, hati dan organ dalaman ikan ini yang perlu dielak. Hal ini kerana "tetrodoxin" adalah 1200 times lagi beracun daripada "cyanide" dan boleh menyebabkan pening-pening, muntah, susah untuk bernafas, lumpuh otot dan sekiranya tidak dirawat dengan cepat boleh menyebabkan kematian.

Walaupun Ular Tedung ataupun ular daripada keluarga kapak amat beracun namun Ular Black Mamba adalah berbahaya ditambah dengan kepantasannya bertindak balas. Terdapat di kawasan savana dan berbukit di Selatan dan Timur Afrika, spesis ini yang boleh membesar sehingga 14 kaki panjang adalah ular paling pantas, boleh bertindak balas sehingga 12.5 miles per hour ataupun 20.12 km per hour! Tapi haiwan ini hanya akan menyerang apabila diganggu dan sekiranya diganggu ular ini akan mematuk berkali-kali yang racunnya itu boleh membunuh 10 orang. Mangsa akan mengalami pendarahan dalaman yang sekiranya tidak diberi antidot dalam tempoh 20minit akan menyebabkan kematian.

Buaya terkenal dengan sifatnya yang garang, agresif dan senang marah sekiranya terdapat sesuatu di dalam kawasannya. Antara kebanyakan spesis di dunia, buaya laut masin yang paling besar dan paling berbahaya di dunia terdapat di kawasan Indo-Pasific bermula di India, Asia Tenggara dan sehingga ke Selatan Australia. Buaya ini boleh membesar sehingga 23 kaki panjang dan mempunyai berat lebih 1 tan dan terkenal kerana telah membunuh ratusan manusia setiap tahun. Buaya laut masin ini boleh menyerang dengan kekuatan gigitan sehingga 3700 psi. Manusia hanya mengigit dengan kekuatan 200 psi. Bayangkan???

Terkenal sebagai haiwan darat terbesar di dunia. Haiwan ini banyak ditemui di kawasan taman negara di Afrika dan juga terdapat di hutan tropika seperti di Asia Tenggara. Berdasarkan artikel daripada National Geographic, lebih kurang 500 orang mati setiap tahun akibat serangan gajah.

Badak air terkenal tinggal di sumber-sumber air seperti sungai, tasik atau lopak air yang dalam bagi menyejukkan badannya dan banyak ditemui di Afrika. Walaupun badak air adalah haiwan herbivor, haiwan ini sudah lama dianggap haiwan paling berbahaya di Afrika kerana sifatnya yang sangat agresif terhadap manusia. Ada juga berita yang mengatakan badak air telah menenggelamkan bot dan merosakkan kenderaan manusia kerana sifatnya itu. Haiwan ini telah direkodkan menyebabkan kematian 500 orang setiap tahun.

Daripada haiwan paling besar sehinggalah kepada antara haiwan paling kecil di dunia. Nyamuk terdapat di setiap benua di dunia kecuali Antartika adalah serangga yang amat-amat dibenci oleh manusia kerana penyakit yang dibawanya. Aedes, Anopheles dan Culex adalah punca utama kepada penyakit malaria, chikungunya, encephalitis, elephantiasis, demam kuning, demam denggi dan paling terbaru Virus Zika yang secara kolektifnya telah membunuh 2 hingga 3 juta orang setiap tahun. World Health Organization telah mengatakan separuh populasi manusia terdedah kepada risiko penyakit bawaan nyamuk ini. Nyamuk amat tertarik dengan suhu badan dan karbon dioksida yang kita hasilkan dan cara mencegah haiwan ini adalah menggunakan ubat nyamuk.


Kenapa anda panggil semua mi segera dengan nama "Maggi"?

Jenama yang kuat akan sentiasa tersemat dalam hati pengguna dan menjadi sebutan merujuk kepada produk. Contohnya anda kata, "Harini aku nak makan Maggi lah." Tapi rupa-rupanya anda masak Indomee atau Cintan. Sedar tak sedar, anda dah buat pemasaran percuma bagi pihak syarikat Maggi.

Pernah terfikir kenapa anda tak sebut "aku nak makan Indomee"?

Inilah bukti betapa berkuasanya jenama Maggi itu sehingga orang tidak sebut pun mi segera. Pengguna akan menyebut Maggi untuk merujuk kepada semua produk mi segera. Walaupun pengguna membeli mi segera berjenama lain namun mereka tetap sebut 'maggi' kerana ia dah memang menjadi kebiasaan dan digunakan sebagai leksikon (kosa kata) harian.

Berikut 10 produk dan jenama lain yang sudah menjadi sebutan masyarakat selama beberapa generasi: